title: Brasilian Grand Prix 2006

text: Kierroksella 29 Jenson Button ohitti Räikkösen ja nousi neljänneksi. Räikkösen vauhti oli kaikkiaan kaksi sekuntia muita hitaampia, mikä kuitenkin korjaantui parissa kierroksessa. Kierroksella 30 Heidfeld osui toiseen Toro Rosso -autoon ja rikkoi autonsa etusiiven ohitustilanteessa. Samalla hetkellä sijalla 13 ajanut Michael Schumacher nousi Red Bullin Robert Doornbosin ohitse sijalle 12. Kierroksella 35 de la Rosa tuli tekemään ainoan varikkopysähdyksensä, mikä nosti Alonson toiseksi. Seuraavalla kierroksella Schumacher ohitti Nick Heidfeldin ja nousi jo pistesijalle kahdeksanneksi. Sitä seuranneella kierroksella Schumi ajoi kilpailun sen hetken nopeimman kierroksen, mikä oli peräti yli sekunnin nopeampi kuin kenenkään muu kierrosaika sillä hetkellä. Kierroksella 38 Heidfeld tuli varikolle sijalta yhdeksän etusiiven vaihtoa varten. Kaksi kierrosta myöhemmin alkavat Schumacher ja Robert Kubica taistella sijoista 7–8. Ensin Schumi ohitti Kubican, joka kuitenkin kuittasi paikkansa takaisin hetkeä myöhemmin saksalaisen virheen takia. Seuraavaksi Schumacher ohitti puolalaisen lopullisesti seuraavalla kierroksella. Tällä hetkellä kilpailun johdossa ajanut Felipe Massa oli ehtinyt repäistä jo yli 20 sekunnin johdon toisena olleeseen Fernando Alonsoon.


title: Brasilian Grand Prix 2006

text: Kierroksella 46 alkoi kilpailun toinen varikkoruljanssi. Se alkoi Rubens Barrichellon tultua kyseisellä kierroksella toisen kerran varikolle. Barrichellon varikkopysähyksen myötä kuitannut Schumacher ajoi heti seuraavalla kierroksella viimeisen kerran varikolle koko F1-historiansa aikana. Schumi palasi stoppinsa myötä kahdeksanneksi. Seuraavalla kierroksella sijoilla 5 ja 6 ajaneet Fisichella ja Kubica tekivät toiset varikkopysähdyksensä, ja Michael Schumacher nousi seitsemänneksi. Sitä seuranneella kierroksella Schumi ajoi taas kilpailun nopeimman kierroksen varikkopysähdyksestään huolimatta, samalla kun Button kävi toisen kerran varikolla. Kierroksella 51 Räikkönen tuli toisen kerran varikolle. Samalla Schumacher ohitti Barrichellon nousten kuudenneksi. Massa tuli seuraavalla kierroksella varikolle kärkipaikalta, mutta piti johtonsa siitäkin huolimatta yli 20 sekunnin johtomarginaalinsa ansiosta. Kaksi kierrosta myöhemmin Alonso tuli toisen kerran varikolle ja pystyi pysähdyksen jälkeen säilyttämään sijoituksensa.


title: Brasilian Grand Prix 2006

text: Kierroksella 60 Spykerin Christijan Albers ajoi hieman leveäksi nurmikolle. Kaksi kierrosta myöhemmin kuudentena oleva Schumacher alkoi hiillostaa viidentenä olevaa Fisichellaa. Fisichella jarrutti mutkassa liian myöhään ja ajautui nurmikon puolelle, ja Schumacher pääsi hänestä ohi. Kolme kierrosta myöhemmin BMW Sauberin Heidfeld ajautui ulos radalta ja keskeytti. Kierroksella 66 Schumi oli jo haastamassa neljäntenä olevaa Kimi Räikköstä. Seuraavalla kierroksella 7-kertainen maailmanmestari pyrki ohi, mutta Räikkönen esti ohituksen. Kierroksella 68 Schumacher nousi Räikkösen ohi. Schumacherin palkintosijan kannalta kierroksia alkoi kuitenkin olla liian vähän, sillä kolmantena ollut Jenson Button oli viisi sekuntia häntä edellä kolmelle viimeiselle kierrokselle lähdettäessä. Schumi ajoi uransa viimeisessä kilpailussa toiseksi viimeisellä kierroksella kuitenkin uransa 76:nnen ja viimeisen nopeimman kierroksensa, joka oli lopputuloksissa kaikkiaan 0,7 sekuntia nopeampi kuin seuraavaksi nopeimman kuljettajan aika. Lopulta kilpailun voittoon ajoi Ferrarin Felipe Massa, joka ensimmäinen Brasilian GP:n voittanut brasilialaiskuljettajana sitten Ayrton Sennan ja vuoden 1993. Toiseksi tuli uransa toisen maailmanmestaruuden varmistanut Fernando Alonso ja kolmanneksi brittiläinen Jenson Button. Schumacher oli lopulta viimeisessä kilpailussaan neljäs.


title: Dongfeng 5

text: Dongfeng 5 ("Itätuuli 5") eli DF-5 on Kiinan nestemäistä polttoainetta käyttävä mannertenvälinen ohjus, joka tunnetaan lännessä myös NATO:n koodinimellä CSS-4. Tästä Kiinan silloin uudesta ohjusaseesta kuultiin ensi kerran Lännessä toukokuussa 1980. Silloin Kiina koelaukaisi kaksi tämän tyypin ohjusta Tyynellämerellä sijainneisiin harjoitusmaaleihin.


title: Dongfeng 5

text: DF-5 oli Kiinan ensimmäinen mannertenvälinen ohjus, joka perustuu CSS-3:n tekniikkaan. Tämä suuri kaksivaiheinen ohjus kantaa 12 000-15 000 kilometriä, tarkkuus 500-3500 metriä, taistelukärki noin 2 megatonnia. Kärki painaa 3 000 kg.


title: Dongfeng 5

text: Ohjus on 1980-luvun alusta ollut Kiinan strategisten ydinasevoimien pääase, vaikka edustaa vanhentunutta tekniikkaa, joka vastaa Neuvostoliiton ja USA:n 1950-luvun ja aivan 1960-luvun alun tekniikkaa. Ohjuksen kehittely alkoi 1971, sitä alettiin sijoittaa asemiinsa 1981. Ohjus on hidas laukaista, valmistelut vievät 30-60 minuuttia. Kiina onkin panostanut mm. uudemman Dongfeng 31-ohjuksen kehittelyyn. Ohjukset on varastoitu vuoren sisään tunneleihin, ja siirretään ennen laukaisua tunnelista ulos.


title: Dongfeng 5

text: Ohjuksen kärkeä, joka on vetypommi - testattiin luultavasti vuosien 1968, 1970 ja 1976 Kiinan tekemissä ydinkokeissa joiden voimat olivat 3, 3-3,4 ja noin 4 megatonnia. Ohjuksesta on kehitetty hieman pidemmän kantaman DF-5A. Kiinalla uskotaan olevan noin 20-30 tämäntyyppistä ohjusta. Uskotaan, että ohjus korvataan paremmalla DF-41 eli CSS-X-10-ohjuksella.


title: Pyhäin Sergein ja Hermanin veljeskunta

text:
Pyhien Sergein ja Hermanin veljeskunta (lyhenne PSHV) on Suomen ortodoksisen kirkon sisälähetystyötä tekevä järjestö, joka on perustettu vuonna 1885. Sisälähetystyötä veljeskunta tekee muun muassa julkaisu-, opinto- ja kurssitoiminnan kautta sekä järjestämällä hengellisiä tilaisuuksia ja ortodoksisia laulupäiviä.
Nimensä veljeskunta on saanut Valamon luostarin perustajista pyhistä Sergei ja Herman Valamolaisista, joita kutsutaan joskus "Karjalan valistajiksi".


title: Pyhäin Sergein ja Hermanin veljeskunta

text: Jäseniä veljeskunnassa on noin 3 000. Veljeskunta julkaisee lehteä nimeltä Aamun Koitto. Se ylläpiti aikaisemmin Lampukka-nimistä kauppaa Helsingissä. Veljeskunnan alaosastoja ovat tiistaiseurat, kirkkokuorot, ikonimaalauspiirit sekä erilaiset keskustelu- ja ortodoksiakerhot.


title: Pyhäin Sergein ja Hermanin veljeskunta

text: Yhdistyksen toimipaikka on Valamon luostarissa. Toiminnanjohtaja on Sergius Colliander.


title: Pyhäin Sergein ja Hermanin veljeskunta

text: PSHV perustettiin vuonna 1885. Järjestön yhtenä tavoitteena oli suomenkielisen toiminnan lisääminen karjalaisten ortodoksien parissa. Tämä oli varsin radikaalia Suomen ortodoksisessa kirkossa, joka tuolloin toimi kiinteästi Venäjän kirkollishallinnon alaisuudessa käyttäen pääkielenään kirkkoslaavia. Tavoitetta edistämään perustettiin suomenkielinen Aamun Koitto -lehti vuonna 1896. Alkuvaiheessa mitrarovasti Sergei Okulovin työpanos oli järjestölle erittäin tärkeä. Routavuosina järjestön toiminta vaikeutui: Aamun Koitto lakkautettiin vuonna 1907 arkkipiispa Sergij'n määräyksestä ja koko järjestö määrättiin lakkautettavaksi vuonna 1910. Toiminta loppui mutta järjestöä ei tosiasiassa hajotettu, vaan kaikki asiakirjat kätkettiin odottamaan aikaa parempaa.


title: Pyhäin Sergein ja Hermanin veljeskunta

text: Järjestön toiminta voitiin käynnistää uudelleen kansalaissodan päätyttyä ja olojen rauhoituttua vuonna 1921. Parin vuoden kuluttua Suomen ortodoksisen kirkon suhde Moskovan patriarkaattiin katkesi, kun kirkko liittyi osaksi Konstantinopolin ekumeenista patriarkaattia. Aamun Koitto -lehti oli alkanut ilmestyä uudelleen jo vuonna 1918. Vuonna 1922 veljeskunnan äänenkannattaja sai myös koko kirkkokunnan äänenkannattajan aseman kirkolliskokouksen päätöksellä.


title: Pyhäin Sergein ja Hermanin veljeskunta

text: Vuonna 1921 alkoi ilmestyä uudelleen Aamun Koiton venäjänkielinen rinnakkaisversio "Utrennaja zarja" (Утренная заря), joka oli perustettu alun perin vuonna 1899. Molempien lehtien virallinen sisältö eli kirkolliset tiedotusasiat olivat aivan samoja, eroa oli lähinnä artikkelisisällössä, joka oli venäjänkielisillä – erilaisesta kulttuuritaustasta johtuen – hiukan toisin painottunut kuin suomenkielisillä ortodokseilla. Venäjänkielinen rinnakkaisversio lakkasi ilmestymästä talvisodan alettua, mutta suomenkielinen lehti ilmestyy edelleen.


title: Pyhäin Sergein ja Hermanin veljeskunta

text: Vuonna 1924 veljeskunta kieltäytyi tunnustamasta Akateemisen Karjala-Seuran (AKS) julkaisemaa "Suomen heimo" -lehteä heimojärjestöjen viralliseksi äänenkannattajaksi, mikä merkitsi sitä, että PSHV irtisanoutui AKS:n ajamasta väkivaltaisesta heimoaktivismista ja suoranaisesta venäläisvihasta. Erityisesti tähän vaikutti AKS:n sisällä toiminut nimenomaan venäläisvastainen Vihan veljet -yhteisö.


title: Pyhäin Sergein ja Hermanin veljeskunta

text: Veljeskunnan toiminta katkesi uudelleen vuonna 1939 talvisodan myötä. Moskovan välirauhan myötä vuonna 1944 PSHV saattoi aloittaa toimintansa uudelleen, nyt huomattavasti pienentyneessä Suomessa, jossa suuri osa ortodokseista oli evakuoitu siirtoväkenä pois luovutetusta Karjalasta.


title: Pyhäin Sergein ja Hermanin veljeskunta

text: Koska veljeskunta oli pysynyt erossa AKS:sta ja muustakin poliittisesta toiminnasta, se ei ollut leimautunut erityisen oikeistolaiseksi. Tämän vuoksi sitä ei lakkautettu, kun välirauhansopimuksen vastaisia järjestöjä lakkautettiin Valvontakomission käskystä vuonna 1944. PSHV katsottiin epäpoliittiseksi järjestöksi kuten mm. Suomen Meripelastusseura, Partioliike ja Pelastusarmeija. PSHV noudattaa edelleen epäpoliittista linjaa.


title: Pyhäin Sergein ja Hermanin veljeskunta

text: PSHV vastasi sisälähetystyön lisäksi myös suomalaisesta ortodoksisesta ulkomaan lähetystyöstä vuoteen 1977 saakka. Ensimmäinen kohdemaa oli Uganda, josta toiminta siirtyi pitkiksi ajoiksi yksinomaan Keniaan, kun Ugandan yksinvaltias Idi Amin päätti tehdä maastaan puhtaasti islamilaisen. Tällöin todettiin, että toiminnan tehostamiseksi olisi järkevää perustaa oma erillinen järjestönsä, Ortodoksinen Lähetys ry, hoitamaan tätä raskasta ja vaikeata sektoria.


title: Pyhäin Sergein ja Hermanin veljeskunta

text: Nykyään PSHV keskittyy nimenomaan sisälähetystyöhön; uskonnon opetuksen järjestäminen oli eräs tärkeimpiä itsenäistymisen jälkeisiä toimintamuotoja, samoin tärkeitä ovat aina olleet sisälähetystyötä tekevät tiistaiseurat ja erilaiset kuorot.


title: Dornach

text: Dornach on kunta Solothurnin kantonissa Sveitsissä, mutta kulttuurillisesti osa Schwarzbubenlandia. Kunta on Dorneckin piirikunnan keskus, ja vuonna 2015 siellä oli 6 538 asukasta. (31.12.2009) Kunta on jakautunut kahteen keskukseen, Oberdornachiin ja Dornachbruggiin, jotka ovat käytännössä kasvaneet yhteen.


title: Dornach

text: Kunnan nähtävyyksiä ovat Dorneckin linnan rauniot, luostari ja kotiseutumuseo. Yhtenä nähtävyytenä on myös Goetheanum, antroposofisen liikkeen koulutuskeskus, jossa myös teatteri- kirjasto- yms. toimintaa. Baseliin on matkaa 10 kilometriä, josta pääsee Dornachiin muun muassa raitiovaunulla ja junalla.


title: Kevin Williamson

text: Kevin Williamson (s. 14. maaliskuuta 1965 New Bern, Pohjois-Carolina, Yhdysvallat) on yhdysvaltalainen elokuvakäsikirjoittaja.


title: Kevin Williamson

text: Williamson pyrki menestymään alun perin näyttelijänä. Hän teki yhden elokuvaroolin ja televisioesiintymisen ennen kuin sai myytyä ”Scary Movie” -käsikirjoituksensa Dimension Filmsille. Käsikirjoituksesta oli kiinnostunut useampikin taho, mutta Dimension teki korkeimman tarjouksen. Käsikirjoituksen nimi muuttui "Scream"-muotoon, ja ohjaajaksi palkattiin Wes Craven. Vain 15 miljoonan dollarin budjetilla toteutettu elokuva nousi vuonna 1996 yllätyshitiksi, ja tuotti yli 160 miljoonaa dollaria. Ennen kaikkea se aloitti niin kutsuttujen teinikauhuelokuvien sarjan. Myöhemmin Williamson kirjoitti "Screamille" kaksi jatko-osaa, jotka ohjasi niin ikään Craven. "Screamin" muodostuttua hitiksi Williamsonin Lois Duncanin romaanista sovittama käsikirjoitus meni kaupaksi, ja ilmestyi teattereihin vuonna 1997 nimellä "Tiedän, mitä teit viime kesänä". Myös se oli hitti keräten yli 125 miljoonaa dollaria.


title: Kevin Williamson

text: Vuonna 1997 Williamson halusi itse ohjata käsikirjoituksensa "Kauhun oppitunnit", koska ohjaajaksi pääseminen oli hänen tavoitteensa jo alusta lähtien. Dimension Films halusi hänen kuitenkin kirjoittavan "Scream 2" -elokuvan, joten ohjaajaksi palkattiin Robert Rodriguez. Williamson sai kuitenkin ohjattavakseen "Tappavat arvosanat" -jännityskomedian, jonka hän myös käsikirjoitti. Vuonna 1999 valmistunut pienen budjetin elokuva floppasi ja sai huonot arvosanat, eikä Williamsonin ura ohjaajana ole jatkunut. Elokuvan päätähti Katie Holmes muistetaan paremmin Williamsonin kirjoittamasta "Dawson's Creek" -televisiosarjasta.


title: Kevin Williamson

text: Kevin Williamson on käsikirjoittanut myös mm. L.J Smithin kirjoihin perustuvan The Vampire Diaries, sekä The Secret Circle - sarjat The CW -kanavalle.


title: Kevin Williamson

text: 2000-luvulla Williamson on kirjoittanut vain kolme elokuvaa; "Scream 3", "Scream 4" ja "Cursed", joka oli neljäs Cravenin ja Williamsonin yhteistyö.


title: Stockmannin Riian tavaratalo

text: Stockmann on Latvian pääkaupungin, Riian, suurin tavaratalo ja sijaitsee keskellä kaupunkia 13. janvāra iela -kadulla samassa rakennuksessa Finnkinon omistaman elokuvateatteriryppään kanssa. Heti tavaratalon itäpuolelta löytyy Riian rautatieasema.


title: Stockmannin Riian tavaratalo

text: Riian Stockmann avattiin lokakuussa 2003. Myyntipinta-alaa tavaratalossa on neljässä kerroksessa yhteensä 11 000 neliömetriä. Tavaratalon alla toimii 76 auton pysäköintihalli, ja pysäköintipaikkoja on myös viereisessä paikoituslaitoksessa.


title: Stockmannin Riian tavaratalo

text: Tavaratalon pohjakerroksessa myydään naisten ja miesten kosmetiikkaa, naisten asusteita ja jalkineita sekä elintarvikkeita Herkku-ruokaosastolla (). Pohjakerroksessa on myös kukkakauppa, kahvila Stockmann Deli sekä kioski.


title: Stockmannin Riian tavaratalo

text: Toisessa kerroksessa ovat miesten vaatteet ja jalkineet, nuorisopukeutumisen tuotteet (One Way) sekä matkalaukut ja matkustusasusteet.


title: Stockmannin Riian tavaratalo

text: Kolmannessa kerroksessa myydään naisten vaatteita, lastenvaatteita ja jalkineita sekä leluja. Kolmannessa kerroksessa on myös lasten leikkihuone.


title: Stockmannin Riian tavaratalo

text: Ylimmässä myymäläkerroksessa ovat kodintekstiilien osasto, Seppälän myymälä, Fazer Amican ravintola sekä asiakaspalvelupiste.


title: Dongfeng 15

text: Dong Feng 15 (DF-15 eli M-9, NATO-koodinimi CSS-6) on Kiinan kansantasavallan kehittämä, amerikkalaista Pershing Ia -ohjusta muistuttava lyhyen kantaman taktinen ohjus.


title: Dongfeng 15

text: Ohjuksen kiinteä polttoaine mahdollistaa lyhyehkön laukaisuajan. Ohjus on 9,1 metriä pitkä ja läpimitaltaan metrin, ja sitä kuljetetaan TEL:ssä eli kuorma-automaisessa kuljetus- ja laukaisuajoneuvossa. Ohjuksen kantomatka on 200-600 km, hyötykuorma 500 kg ja tarkkuus 280 metriä.


title: Dongfeng 15

text: Ohjuksen kehittely alkoi 1985, ja se näkyi ensi kertaa Pekingin paraatissa 1988. Sitä testattiin Gobin autiomaassa, mahdollisesti myös ydinkärkien kanssa. Pieni määrä sijoitettiin asemiin ilmeisesti jo 1989. Kiina laukaisi näitä ohjuksia Taiwanin vesille vuosina 1995 ja 1996. Vuonna 2007 Yhdysvallat arveli Kiinalla olevan 300-350 tällaista ohjusta ja 70-80 niille sopivaa laukaisujärjestelmää.


title: Dongfeng 15

text: Näitä ohjuksia on valmistettu vientiin nimellä M9, ja myyty Syyriaan ja Pakistaniin.


title: Asterikasvit

text: Asterikasvit eli mykerökukkaiskasvit (Asteraceae eli Compositae) on lajimäärältään maailman suurin siemenkasviheimo, jossa on 1 620 sukua ja 23 600 lajia (toiseksi suurin on kämmekkäkasvit, 22 075 lajia). Se on johdettu nimisuvustaan asterista, mutta myös tunnettu nimellä mykerökukkaiset. Heimon lajit ovat levinneet Etelämannerta lukuun ottamatta kaikille mantereille.


title: Asterikasvit

text: Mykerökukkaiskasvit ovat tavallisesti ruohoja, mutta myös pensasmaisia ja joskus puuvartisia. Välkehtivät iridoidi-yhdisteet puuttuvat. Kasveissa on erityskanavia. Lehtilaidat ovat vaihtelevanlaisia.


title: Asterikasvit

text: Asterikasveille tyypillinen kukinto on kehtomykerö, joka ulkonäöltään muistuttaa usein erehdyttävästi yhtä kukkaa, mutta muodostuu itse asiassa useista sadoista pienistä, samassa kukkapohjuksessa ja toisissaan kiinni olevista kukista, joista jokaisessa on pienoiskoossa kaikki tavallisen kukan osat: terälehdet, heteet, emit ja usein verholehdetkin. Kunkin pikkukukan terälehdet ovat tosin kasvaneet yhteen ja muodostavat "kielimäisen" tai "torvimaisen" teriön. Joillakin asterikasveilla kuten päivänkakkaralla ja auringonkukalla mykeröä ympäröi vielä joukko laitakukkia, jotka näyttävät tavallisen kukan terälehdiltä, mutta joista jokaisessa on viisi kielimäisesti yhteen kasvanutta terälehteä.


title: Asterikasvit

text: Mykerön kehtosuomut sijaitsevat monessa rivissä ja pohjus on kuoppainen. Mykerön kunkin yksittäisen kukan verhiö on surkastunut. Kehräkukkien teriöliuskat ovat tavallisesti leveyttään pidempiä. Heteenponnet ovat kasvaneet yhteen, niiden lokerositeet ovat huomiota herättäviä, tyvestä lisäkkeellisiä. Kukissa on rengasmainen mesiäinen. Emiön vartalo kasvaa ponsien muodostaman putken läpi ja on haarainen, ja luottipinta on haarojen sisäpinnalla. Sikiäimessä on yksi pohjaistukallinen siemenaihe. Hedelmävaiheessa verhiö muuntuu hahtuvamaiseksi pappukseksi, joka auttaa hedelmän kulkeutumisessa kauemmas emokasvista. Siemenen endospermi on niukka tai puuttuu.


title: Asterikasvit

text: Asterikasvien monimuotoistuminen alkoi ilmeisesti Etelä-Amerikan eteläosissa. Ne levisivät sieltä Afrikkaan saarten välityksellä aikana, jolloin välimatka mannerten välillä ei ollut niin suuri kuin nykyään. Tässä vaiheessa on mahdollista, että saarten valtaaminen sai aikaan evoluutiota pensasmaisuuteen ja puuvartisuuteen, mikä näyttää olevan yhteistä monille saarille levinneille kasviryhmille. Pensasmaisuutta ja puuvartisuutta on kehittynyt kyllä myös Etelä-Amerikassa. Afrikasta alkanut sopeutumislevittäytyminen on luonut monia kehityshaaroja eli kladeja. Esimerkkinä tästä on muun muassa Carduoideae-alaheimon tribus Cardueae, jossa on ainakin 2 400 lajia, joista valtaosa on keskittynyt Välimeren alueelle. Ilmeisesti eteläisen Afrikan alueella on erilaistunut myös alaheimon Asteroideae tribus Gnaphalieae, joka sittemmin on kokenut uusia sopeutumislevittäytymisiä esimerkiksi Australaasiassa, josta tunnetaan noin 550 lajia. Villakoilla ("Senecio") on tapahtunut leviämistä mantereelta toiselle. Marunat ("Artemisia") ovat euraasialaista alkuperää ja niidenkin levittäytyminen on ollut mittavaa. Afrikan vuoristojen jättivillakot ("Dendrosenecio") ovat keskenään läheistä sukua, mutteivät välitöntä sukua villakoille ("Senecio"). "Espeletia" on Andien luonteenomainen suku, joka sekin on toissijaisesti puuvartinen ja usein enemmän tai vähemmän paksurunkoinen. Vuoristoissa syntyneet kladit leviävät vuoristosta toiseen ikään kuin saarelta toiselle.


title: Asterikasvit

text: Asterikasvien leviämisen kaikkialle ja moninaistumisen syitä on etsitty monista seikoista. Ilmiön taustalla voivat olla mykerön kehittyminen ja sen runsas siementuotanto, hiilihydraattien varastoiminen fruktaaneina, sekundaaristen aineenvaihduntatuotteiden moninaisuus tai jotkin muut syyt. Heimo osoittaa huomattavaa tendenssiä morfoligisen monimutkaisuuden lisääntymiselle. Heimon muinaisuudessa on tapahtunut kromosomistojen moninkertaistumista (polyploidiaa). Vastaavanlainen tilanne on ollut heinäkasvien heimossa (Poaceae), jossa on myös ollut laajamittaista genomin kahdentumista (duplikaatiota) ja hiilihydraattien varastointia fruktaaneina (ilmiötä sanotaan parallelismiksi).


title: Asterikasvit

text: Mykerökukkaiskasvien monimuotoistumisen suuruutta kuvaa hyvin se, että heimo muodostaa yksinään kahdeksan prosenttia koko varsinaiskaksisirkkaisten eli eudikotyledonien lajimäärästä. Alaheimoista nuorin, Asteroideae, käsittää yli 16 000 lajia, mikä on kaksi kolmasosaa heimon koko lajimäärästä. Suurin osa vanhemmista alaheimoista on vähälajisia, poikkeuksena Cichorioideae 3 600 lajillaan ja Carduoideae noin 2 800 lajillaan. Evoluutionopeus heimon eri osissa on ollut hyvin erilaista.


title: Asterikasvit

text: Asterikasvien sukujen rajaaminen on käymistilassa. Klassinen esimerkki tässä suhteessa on vernonioiden suku ("Vernonia"): onko siinä 800–1 000 lajia vai pitäisikö suku hajottaa 20 alatribukseen ja siis lukuisaan määrään sukuja, joista kaksi kolmasosaa käsittäisi vain yhden tai kaksi lajia? Pitäisikö villakoiden suku ("Senecio") pitää yhdessä kaikessa laajuudessaan vai jakaa useammaksi suvuksi? Jaettunakin ahtaasti käsitetty villakoiden suku sisältäisi noin 1 000 lajia, ja se sisältäisi enemmän kuin kahdeksan eri evoluutiopuun haaraa eli kladia ja olisi parafyleettinen. Myös Asteroideae-alaheimon Inuleae-tribuksen alatribuksen Inulinae suvut tarvitsevat järjestämistä uudelleen, samoin tribuksessa Astereae. Risteytyminen tekee joistakin suvuista ja jopa alatribuksista para- tai polyfyleettisiä.


title: Asterikasvit

text: Nykyisten fylogeneettisten sukulaisuustutkimusten mukaan asterikasvit jaetaan 13 alaheimoksi. Seuraavassa on mainittu myös runsaslajisimmat ja Pohjoismaissa esiintyvät suvut. Suluissa oleva numero tarkoittaa suvun lajimäärää. Suomalaiset nimet Viljelykasvien nimistön mukaan ja täydennetty Kassun mukaan.Sukuja joissa on suomeksi nimettyjä lajeja:


title: Keenen Ivory Wayans

text: Keenen Ivory Wayans (s. 8. kesäkuuta 1958 New York, Yhdysvallat) on yhdysvaltalainen elokuvaohjaaja, -näyttelijä ja -käsikirjoittaja. Wayans tunnetaan parhaiten "Scary Movie" -elokuvien ohjaajana. Hänen perheeseensä kuuluvat mm. sisarukset Shawn Wayans, Marlon Wayans, Damon Wayans sekä Kim Wayans.


title: Keenen Ivory Wayans

text: Wayansin ensimmäinen ohjaustyö oli hänen käsikirjoittamansa ja tähdittämänsä "Kosto elää" (1988), joka ei menestynyt erityisen hyvin. Paria vuotta myöhemmin hän sai mainetta "Riiviöt"-televisiosarjan käsikirjoittajana, ohjaajana ja yhtenä näyttelijöistä. Sarjan myötä maineeseen nousi myös Jim Carrey. Sarjassa olivat mukana myös Wayansin sisarukset Kim, Shawn ja Marlon. Keenen Ivory lähti show’sta neljän tuotantokauden jälkeen, koska koki televisiokanavan sensuroivan ohjelman sisältöä. Suosittu sarja toi hänelle yhden Emmy-palkinnon.


title: Keenen Ivory Wayans

text: Wayans päätti kokeilla uudelleen täyspitkän elokuvan tekemistä. Hän käsikirjoitti, ohjasi, tuotti ja näytteli toimintakomedian "A Low Down Dirty Shame", joka julkaistiin marraskuussa 1994. Vaikka elokuva menestyi kohtuullisesti, ei Wayansia arvostettu ohjaajana. Kuuden vuoden tauon jälkeen hän palasi ohjaajan tehtäviin "Scary Movie" -parodian myötä, jonka hän myös käsikirjoitti yhdessä veljiensä kanssa. Pienehköllä parinkymmenenmiljoonan dollarin budjetilla toteutettu elokuva nousi yllätyshitiksi ja maksoi itsensä takaisin jo avausviikonloppuna. Elokuvan esityskopioiden määrää lisättiin, ja lopulta tuottoa kertyi 278 miljoonaa dollaria.


title: Keenen Ivory Wayans

text: "Scary Movie 2" valmistui markkinoille jo seuraavaksi vuodeksi. Seitsemän käsikirjoittajan yhteistyön tuloksena syntynyt jatko-osa sai 45 miljoonan dollarin budjetin, mutta avausviikonlopun tulos enteili pahaa. Avausviikonloppuna tuotto oli alle puolet verrattuna edelliseen osaan, mutta lopulta tuottoa kertyi 141 miljoonaa dollaria. Seuraavaa jatko-osaa tekemään palkattiin tunnetumpi ja arvostetumpi ohjaaja David Zucker.


title: Keenen Ivory Wayans

text: Vuonna 2004 valmistunut "White Chicks" oli Wayansin veljeksien uusi yhteinen elokuva; kaksi FBI-agenttia pyrkivät naisiksi pukeutuneina selvittämään rikkaiden naisten katoamistapauksia. Elokuva oli menestys, ja se tuotti voittoa yli 75 miljoonaa dollaria. Vuonna 2006 valmistunut "Little Man" ei kuitenkaan onnistunut vaan päätyi mm. The Internet Movie Databasen 100 huonoimman elokuvan listalle. Elokuva teki voittoa vain alle 40 miljoonaa dollaria.


title: Keenen Ivory Wayans

text: Seuraavaksi Wayans ohjaa niin kutsutun "spin-offin" "Riiviöt"-televisiosarjasta ja uusintaversion Jack Arnoldin mestarillisesta kauhuelokuvasta "Mies joka kutistui".


title: Andrew Bergman

text: Andrew Bergman (s. 20. helmikuuta 1945 Queens, New York, Yhdysvallat) on yhdysvaltalainen elokuvakäsikirjoittaja ja -ohjaaja.


title: Andrew Bergman

text: Bergmanin ura käsikirjoittajana alkoi 1970-luvun alussa, kun Mel Brooksin ohjaama "Villiä hurjempi länsi" -lännenparodia julkaistiin. Elokuva keräsi yli 100 miljoonan dollarin lipputulot, mikä oli tuohon aikaan merkittävä saavutus. Elokuvaa pidetään parodiaelokuvien merkkiteoksena, joka sai myös kolme Oscar-ehdokkuutta. Vuonna 1979 valmistunut "Älkää ampuko hammaslääkäriä" oli selvästi pienempi menestys. Elokuva filmattiin uudelleen vuonna 2003, jota varten Bergman kirjoitti uuden käsikirjoituksen.


title: Andrew Bergman

text: 1980-luvun alussa Bergman kirjoitti kaksi vähemmän menestynyttä komediaa, jonka jälkeen Chevy Chasen tähdittämä "Nimeni on Fletch" (1985) nosti menestyksellään Bergmanin takaisin pinnalle. Rikoskomedia "Mafiakokelas" (1990) oli Bergmanin debyytti ohjaajana. Marlon Brandon tähdittämä filmi ei kuitenkaan menestynyt odotetusti, joten Bergman jatkoi kirjoittajan työssään "Saippuakuplia"-komedian tuotannossa. Seuraavan kerran Bergman ohjasi ja kirjoitti vuonna 1992, jolloin valmistui "Kuherruskuukausi Vegasissa". Nicolas Cagen ja James Caanin tähdittämä jännityskomedia oli vain kohtuullinen taloudellinen menestys, joten Bergman ei pyrkinyt ohjaamaan "The Scout" -käsikirjoitustaan.


title: Andrew Bergman

text: Vuonna 1996 julkaistu "Striptease" oli Bergmanin ohjaama ja käsikirjoittama komedia, jonka päätähti Demi Moore sai työstään 12 miljoonan dollarin palkkion, joka teki hänestä parhaiten palkatun naisnäyttelijän. Elokuvan koko tarina pyöri Mooren alastonkohtausten ympärillä, joiden tiedettiin keräävän yleisöä. Näin kävikin; murska-arvostelut saanut 50 miljoonan dollarin tuotanto keräsi 113 miljoonan dollarin lipputulot. Bergmanin käsikirjoitus ja ohjaus valittiin vuoden huonoimmaksi Razzie-gaalassa.


title: Andrew Bergman

text: Neljä vuotta myöhemmin Bergman yritti vielä ohjaajana, mutta tuloksena oli yli 30 miljoonan dollarin tappio. Tällä hetkellä hän valmistelee "Joe's Last Chance" -käsikirjoitustaan, jonka hän myös ohjaa.


title: Taajuusresoluutio

text: Taajuusresoluutio kertoo, millä tarkkuudella mittalaite tai signaalinkäsittelyn algoritmi kykenee erottamaan signaalin eri taajuuskomponentit toisistaan.


title: Taajuusresoluutio

text: Resoluutiota, jolla aikatason (tai esimerkiksi kuvankäsittelyssä spatiaalitason/kaksiulotteisen tason) signaalia voidaan tarkastella taajuuden funktiona rajoittaa energian "vuoto" analysoitavien taajuuskomponenttien välillä. Ideaalisessa tapauksessa eri taajuuskomponentit, tai niitä kuvaavat funktiot, ovat ns. ortogonaalisia eli kohtisuoria toisiinsa nähden eli ne eivät häiritse toisiaan. Tämä on tuttua vektorilaskennasta, jossa ortogonaalisten vektoreiden projektiot toisiinsa nähden ovat nollia.


title: Taajuusresoluutio

text:
Olkoon aikatasossa näytteitä formula_1
kappaletta formula_2.
Jos näytteisiin kohdistetaan spektrianalyysissä käytettävä diskreettiaikainen Fourier'n muunnos


Taajuusresoluutio


title: Taajuusresoluutio

text:
niin näytteenottotaajuuteen suhteutettu taajuusresoluutio formula_4
on luokkaa formula_5. Fourier-muunnoksen avulla kyetään siis erottelemaan näytteenottotaajuuteen suhteutetut taajuudet formula_6 ja
formula_7 toisistaan.


title: Taajuusresoluutio

text: Tämä lähestymistapa on luontaista klassiselle spektrianalyysille, jota on vauhdittanut FFT-algoritmin (Fast Fourier Transform) eli nopean Fourier-muunnos-algoritmin kehitys 1960-luvulla.


title: Taajuusresoluutio

text: Kuitenkin on mahdollista päästä teoriassa jopa äärettömään resoluutioon käyttäen moderneja spektrianalyysiin ja digitaaliseen signaalinkäsittelyyn perustuvia menetelmiä. Näistä mainittakoon muun muassa ARMA (Autoregressive, Moving Average) eli autoregressivinen, liukuvan keskiarvon menetelmä, joka käyttää hyväkseen parametrisia oletuksia datasta. Toinen tutkimuksen kannalta suosittu moderni menetelmä on aliavaruustyyppinen MUSIC (MUltiple SIgnal Classification), joka sekin nojaa parametriseen oletukseen.


title: Taajuusresoluutio

text: Parametrisilla menetelmillä on kuitenkin kaksi haittapuolta verrattuna klassiseen Fourier-pohjaiseen menetelmään nähden:


title: Taajuusresoluutio

text: Taajuusresoluution käsite on tärkeä seikka muun muassa tietoliikenne-, tutka- ja kaikuluotaintekniikassa sekä geofysiikassa ja seismologiassa.


title: Chikushino

text: Chikushino () on kaupunki Fukuokan prefektuurissa Kyūshūn saarella Japanissa. Se sijaitsee prefektuurin keskiosassa Fukuokan kaupungin kaakkoispuolella ja rajautuu lounaassa Sagan prefektuuriin. Kaupungissa on 102 286 asukasta (vuonna 2014) ja sen pinta-ala on 87,78 neliökilometriä.


title: Chikushino

text: Chikushino on lounais-koillissuunnassa pitkänomaisen muotoinen kaupunki; sekä lounais- että koillisosat kohoavat vuorille ja niiden luonnonalueille, keskiosissa on tasankoa ja tiheää asutusta. Siellä virtaa useita jokia, kuten Hōmanjoki etelään päin, ja sen läpi kulkevat JR Kyūshūn Kagoshima-päälinja ja Nishitetsun Tenjin-Ōmuta-linja.


title: Brocardin ongelma

text: Brocardin ongelma kysyy, millä luonnollisilla luvuilla "n" pätee formula_1, jossa "n!" on luvun "n" kertoma ja jossa "m" on kokonaisluku. Ongelmalle tunnetaan vain kolme ratkaisua: "n" = 4, "n" = 5 ja "n" = 7. Ainoat ratkaisuparit muotoa (m, n) ovat siis (5, 4), (11, 5) ja (71, 7). Näitä pareja kutsutaan Brownin luvuiksi. Ongelmalle ei ole muita ratkaisuja, kun formula_2, ja arvellaankin, että muita ratkaisuja ei ole.


title: Pandora (internet-radio)

text: Pandora on Internet-radio ja musiikin suosittelujärjestelmä, jonka on kehittänyt Music Genome Project. Music Genome Projectin musiikkikirjasto sisältää noin 400 000 kappaletta noin 20 000 artistilta. Pandoran musiikkisoitin on flash-pohjainen, mikä mahdollistaa alustariippumattomuuden. Pandora toistaa musiikkia 128 kbps virtana.


title: Pandora (internet-radio)

text: Tekijänoikeussyiden vuoksi Pandora joutui lopettamaan musiikin tarjoamisen Yhdysvaltojen ulkopuolelle vuoden 2007 alussa. Esto johtuu Pandoran lisenssit tarjoavan Digital Millennium Copyright Act -lain puuttumisesta Yhdysvaltojen ulkopuolelta.


title: Pandora (internet-radio)

text: Käyttäjät aloittavat syöttämällä Pandoraan jonkin yhtyeen tai musiikkikappaleen nimen, josta he pitävät, ja Pandora vastaa soittamalla samankaltaista musiikkia Music Genome Projectin kirjastosta. Tämän jälkeen käyttäjät voivat antaa palautetta kertomalla palvelulle, pitävätkö he soivasta musiikista, vai eivät. Palaute vaikuttaa seuraaviin kappaleisiin, joita Pandora soittaa. Pandora valitsee seuraavan kappaleen noin 400 erilaisen musiikillisen perusteen avulla.


title: Uudenmaan Sosialidemokraatit

text: Uudenmaan Sosialidemokraatit on SDP:n Uudenmaan vaalipiirissä toimiva piirijärjestö. Piiri on toiminut vuodesta 1906.


title: Peter Sampo

text: Peter Sampo (s. 16. toukokuuta 1974 Vantaa) on entinen suomalainen jalkapalloilija. Hän oli pelipaikaltaan hyökkääjä.


title: Peter Sampo

text: Peter Sampon liigaura alkoi Finnairin Palloilijoissa, jossa hän pelasi kaudet 1995-1998 kasaten 89 ottelussa 9 maalia. Vuonna 1995 hän pelasi myös yhden alle 21-vuotiaiden maaottelun.


title: Peter Sampo

text: Ykkösen Hangö IK (HIK) oli Sampon joukkue kaudella 1999. Vuonna 2000 Sampo liittyi Kuopion Palloseuran paitaan tehden debyyttikaudellaan ykkösessä 13 maalia 27 ottelussa. Seuraavalla kaudella Veikkausliigassa syntyi 12 maalia 33 ottelussa ja viimeiseksi jääneellä KuPS-kaudellaan Sampo osui viidesti 17 Veikkausliigaottelussa. KuPSista Sampo siirtyi kauden 2002 jälkeen lyhytkestoiseksi jääneeseen AC Allianssiin, jossa hän pelasi lopulta kolme kautta, tehden 10 maalia 60 ottelussa. Vuonna 2005 seura joutui konkurssiin.


title: Peter Sampo

text: Yhteensä Sampo pelasi 199 ottelua Suomen pääsarjassa ja viimeisteli niissä 36 maalia.


title: Peter Sampo

text: Allianssista Sampo siirtyi valmennuspäälliköksi Suomen kolmanneksi suurimpaan junioriseuraan Hyvinkään Palloseuraan, jonka edustusjoukkueessa hän myös pelaa. Sampo oli urallaan ensimmäistä kertaa miesten joukkueen päävalmentajana, kun hän toimi 14.6.2009 HyPSin pelaajavalmentajana ottelussa Warkaus JK:ta vastaan. Vuoden 2015 alusta lähtien Sampo toimii Malmin Palloseuran valmennuspäällikkönä.


title: Evli Pankki

text: Evli Pankki Oyj on suomalainen sijoittamiseen erikoistunut yksityispankki. Evli palvelee yksityishenkilöitä ja instituutioita, kuten vakuutusyhtiöitä, eläkesäätiöitä, järjestöjä, kuntia ja yrityksiä. Varainhoitopalveluiden lisäksi Evli tarjoaa erilaisia pääomamarkkinoihin liittyviä palveluita, kuten osake- ja muiden sijoitustuotteiden välitystä, markkinatakausta ja sijoitustutkimusta, sekä Corporate Finance -palveluita. Yhtiö tarjoaa lisäksi rahastoja ja sijoitustoimintaa tukevia pankkipalveluita.


title: Evli Pankki

text: Evli ottaa asiakkaikseen yksityishenkilöitä, jos näillä on varallisuutta vähintään 300 000 euroa.


title: Evli Pankki

text: Carl Ahlström, Henrik Andersin, Roger Kempe ja Thomas Thesleff perustivat Pankkiiriliike Evli Oy:n vuonna 1985. Yhtiö kasvoi 1980–1990-luvuilla nopeasti ja vuosituhannen loppuun mennessä Evli oli Helsingin pörssin lisäksi Tukholman ja Kööpenhaminan pörssin sekä Eurex-johdannaispörssin jäsen. Evlin markkinaosuus oli Helsingin pörssissä noin 15 prosenttia ja henkilöstöä oli lähes 250 henkilöä. Yhtiö vakiinnutti asemansa toimien esimerkiksi vuonna 2000 pääneuvoantajana seitsemälle Helsingin pörssiin sinä vuonna listautuneista yhteensä 16:sta uudesta yhtiöstä.


title: Evli Pankki

text: Vuonna 2001 yhtiö sai pankkitoimiluvan ja siitä tuli Evli Pankki Oyj. Evlistä muodostui varainhoito- ja investointipankki. Vuosien 2005 ja 2006 aikana pankissa toteutettiin strategian muutos, minkä seurauksena Evli alkoi keskittyä liiketoiminnassa erityisesti yksilöllisten varainhoitopalvelujen tarjoamiseen yhtiön keskeisille asiakasryhmilleen. Maunu Lehtimäki nimitettiin samoihin aikoihin Evli Pankin toimitusjohtajaksi vuonna 2006.


title: Evli Pankki

text: Konserni laajeni 2000-luvulla orgaanisen kasvun ohella ja lukuisten yrityskauppojen kautta kaikilla liiketoiminta-alueillaan. Vuonna 2000 yhtiö laajensi toimintaansa Ruotsiin perustamalla sivuliikkeen Tukholmaan. Baltian maihin Evli laajentui vonna 2002 ostamalla investointipankki AS Suprema Securitiesin (myöhemmin Evli Securities AS). Samana vuonna yhtiö vahvisti Corporate Finance -liiketoimintaansa ostamalla Suomessa, Ruotsissa ja Tanskassa toimineen Arthur Andersenin Corporate Finance -liiketoiminnan. Vuonna 2007 Evli laajensi tuotevalikoimaansa ostamalla osuuden Evli Alexander Management Oy:stä, joka tarjoaa osakepohjaisten kannustinjärjestelmien hallinnointipalveluita suomalaisille listayhtiöille. Kansainvälinen kasvu jatkui vuonna 2008, kun Evli laajensi toimintaansa Venäjälle hankkimalla omistukseensa 49,9 prosentin osuuden yritysjärjestelyihin liittyviä neuvontapalveluja tarjoavasta, Venäjällä toimivasta Avanko Oy:stä, joka siirtyi vuonna 2011 täysin yhtiön omistukseen.


title: Evli Pankki

text: Vuonna 2009 Evli osti Carnegien Suomen varainhoitotoiminnot ja solmi samalla yhteistyösopimuksen Carnegien kansainvälisten sijoitusrahastojen edustamisesta ja jälleenmyynnistä Suomessa. Pääomamarkkinat-liiketoiminnan vahvistamiseksi yhtiö osti 70 prosenttia osake- ja korkojohdannaisten välityspalveluita tarjoavasta KKM Partners Oy:stä (myöhemmin Evli Optiot Oy) vuonna 2011. Evlin hankittua myös yhtiön vähemmistöosakkeet yhtiö sulautui Evli Pankkiin vuonna 2014. Vuonna 2013 Evli vahvisti varainhoitoliiketoimintaansa ja hankki 91 prosentin omistusosuuden turkulaisesta Aurator Varainhoito Oy:stä. Samana vuonna Ruotsin Corporate Finance -yksikön toiminta uudelleenjärjestettiin uudeksi yhtiöksi, Evli Corporate Finance AB:ksi. Lisäksi Evli perusti Dubaihin uuden osakkuusyhtiön, Terra Nova Capital Advisors Ltd.:n, joka keskittyy erityisesti niin sanottujen reunamarkkinoiden analyysiin. Varainhoitoliiketoiminnan kasvattamiseksi perustettiin vuonna 2015 tytäryhtiö Evli Alternative Investments Oy harjoittamaan vaihtoehtorahastotoimintaa. Syyskuussa 2015 yhtiö allekirjoitti sopimuksen Head Asset Management Oy:n osake-enemmistön hankinnasta.


title: Evli Pankki

text: Vuoden 2015 lopulla Evli ilmoitti listautuvansa Helsingin pörssin päälistalle. Se laski liikkeelle B-osakkeita, joilla on vain vähän äänivaltaa. Äänivaltaisista A-sarjan osakkeista yli puolet on pääomistajien hallussa. Näitä ovat Henrik Andersin sekä Ingmanin ja Thesleffin perheet. Listautumisannilla se keräsi 14,2 miljoonaa euroa.


title: Pirelli

text: Pirelli & C. S.p.A () on italialainen Milanossa pääkonttoriaan pitävä pääosin ajoneuvojen renkaita tuottava teollisuusyhtiö, jonka perusti Giovanni Battista Pirelli vuonna 1872. Yhtiö on maailman suurimpia renkaiden valmistajia. Aikaisemmin yhtiö valmisti myös kaapeleita, mutta tämän toimialan yhtiö myi vuonna 2005 "Prysmian"-nimiselle uudelle yritykselle.


title: Pirelli

text: 22. maaliskuuta 2015 kiinalainen ChemCorp ilmoitti ostavansa Pirellin. Kauppasumma on kokonaisuudessaan 7,1 miljardia euroa.


title: Pirelli

text: Pirelli on italialaisen huippujalkapalloseuran FC Internazionale Milanon pääsponsori.


title: Pirelli

text: Rallin maailmanmestaruussarjassa Pirelli-renkaat ovat olleet ajoittain mukana useaan otteeseen, Subaru WRT (World Rally Team) on käyttänyt Pirellejä vuodesta 1998 asti. Myös Ford käytti Focus WRC -autoissa Pirelli-renkaita vuodesta 1999 vuoteen 2002 asti. Pirelli on ollut renkaiden toimittaja Formula 1 -sarjassa vuosina 1950–1958, 1981–1986 ja 1989–1991 ja vuodesta 2011 eteenpäin.


title: Machala

text: Machala on Ecuadorin El Oron provinssin pääkaupunki. Kaupungissa asuu noin 216.000 asukasta (2000). Kaupungin talous perustuu maatalouteen ja tärkeimpiä tuotteita ovat banaanit, kaakao sekä kahvi.


title: El Oro

text: El Oro on Ecuadorin eteläisin rannikkomaakunta. Alue on yksi maailman tärkeimmistä banaanintuotantoalueista ja sen pääkaupunki on Machala. El Oron pinta-ala on 5 988 neliökilometriä ja asukkaita siellä oli vuonna 2010 yli 600 000.


title: El Oro

text: El Oro on jaettu 14 kantoniin.


title: Abdalá Bucaram

text: Abdalá Jaime Bucaram Ortiz (s. 20. helmikuuta 1952 Guayaquil) on ecuadorilainen asianajaja ja poliitikko, joka oli maan presidenttinä elokuusta 1996 ja helmikuuhun 1997. Hän oli juoksija vuoden 1972 olympiajoukkueessa ja Guayaquilin pormestari.


title: Abdalá Bucaram

text:
Bucaramin setä Assam Bucaram oli vasemmistopopulistisen puolueen Concentración de Fuerzas Populares; CFP, puheenjohtaja, mikä sai Abdala Bucaraminkin kiinnostumaan politiikasta.
Hänen sisarensa Martha Bucaram oli naimisissa presidentti Jaime Roldós Aguileran kanssa, mutta he molemmat kuolivat lento-onnettomuudessa 1981. Bucaramin puolue otti nimen "roldosista" Roldós Aguileran mukaan.


title: Abdalá Bucaram

text: Bucaram valittiin 1996 Ecuadorin presidentiksi. Hän kutsui itseään nimellä "El Loco" – "Hullu" ja julkaisi CD:n nimeltä "El loco que ama." Hän haukkui entistä presidenttiä aasiksi ja pahoitteli sitten loukanneensa aaseja. Häntä syytettiin miljoonien kavaltamisesta presidentinvirassa ja hän joutui luopumaan presidentin virastaan 1997 kun parlamentti erotti hänet syyttäen häntä mielenvikaiseksi. Nykyään hän on maanpaossa Panamassa paossa korruptiosyytteitä.


title: Avianca Costa Rica

text: Avianca Costa Rica on Costa Rican kansallinen lentoyhtiö, joka perustettiin vuonna 1946 nimellä Lacsa (Lineas Aereas Costarricenses SA). Se liitettiin vuonna 1999 Grupo TACAan, jolloin se toimi nimellä TACA Costa Rica. Avianca osti Grupo TACAn maaliskuussa 2013. Siitä lähtien yhtiö on ollut Avianca Holdingsin omistuksessa ja toiminut nykyisellä nimellään.


title: Aeronica

text: Aeronica (Aerolineas Nicaragüenses) oli Nicaraguan kansallinen lentoyhtiö. Yhtiö perustettiin vuonna 1981, mutta on vuodesta 1992 osa keskiamerikkalaista Grupo TACAa.


title: Aeronica

text: Aeronica lensi sekä kotimaan että kansainvälisiä lentoja Guatemalaan, El Salvadoriin, Hondurasiin, Costa Ricaan, Panamaan, Kuubaan, Meksikoon ja Yhdysvaltoihin.


title: Aeronica

text: Aeronican IATA-koodi oli RL, ICAO-koodi ANI ja kutsukoodi Aeronica.


title: Aviateca

text: Aviateca oli Guatemalan kansallinen lentoyhtiö. Yhtiö on nykyään osa Grupo TACAa. Yhtiön IATA-koodi oli GU, ICAO-koodi oli GUG ja kutsukoodi oli Aviateca.


title: Aviateca

text:
Lentoyhtiö perustettiin 14. maaliskuuta 1945 nimellä Empresa Guatemalteca de Aviacion S. A., ja nimeä lyhennettiin myöhemmin Aviatecaksi. Yhtiö myodostettiin vuonna 1929 perustetun Aerovias de Guatemala -lentoyhtiön seuraajaksi. Aviateca aloitti toimintansa maaliskuussa 1946. Valtio hankki yhtiön omistukseensa, mutta vuonna 1989 se liittyi TACA:n johtamaan Airline Alliance of Central America -allianssiin ja samalla yhtiötä yksityistettiin. Myöhemmin yhtiö siirtyi täysin osaksi TACAa.
Paikallisväestö kutsui yhtiön lentokoneita "las papayas voladores" (lentävät papaijat) koska koneiden alaosa oli maalattu punaoranssilla.


title: SBV Excelsior

text: SBV Excelsior on jalkapalloseura Kralingen-Crooswijkin kaupunginosasta Rotterdamista. Joukkue pelaa kaudella 2018–2019 Alankomaiden korkeimmalla sarjatasolla Eredivisiessä viidettä perättäistä kautta. Parhaimmillaan se on Eredivisiessä sijoittunut yhdeksänneksi kaksi kertaa 1980-luvun alkupuolella. Seura on perustettu 23. heinäkuuta 1902 ja tunnettiin aikaisemmin nimellä "Rotterdamse Voetbal en Atletiek Vereniging Excelsior".


title: SBV Excelsior

text: Excelsior teki yhteistyötä Eredivisien rotterdamilaisjoukkueen, suurseura Feyenoordin kanssa. Feyenoord lainasi pelaajiaan Excelsiorin käyttöön reservijoukkueen tavoin. Yhteistyö loppui vuonna 2005.


title: Willem II Tilburg

text: Willem II Tilburg on jalkapalloseura Alankomaiden Tilburgista. Se pelaa kaudella 2018–2019 maan korkeimmalla sarjatasolla Eredivisiessä.


title: Willem II Tilburg

text: Seura perustettiin 12. elokuuta 1896 nimellä "Tilburgia". Nimi muutettiin 12. tammikuuta 1898 "Willem II:ksi" kuningas Vilhelm II:n (1840–1849) mukaan. Vuonna 1830 Belgian vallankumouksen Vilhelm toimi armeijan komentajana ja piti päämajaansa Tilburgissa. Vuonna 2004 seuran viralliseen nimeen liitettiin kaupungin nimi.


title: Willem II Tilburg

text: Willem II on voittanut kolme kertaa Alankomaiden mestaruuden ja neljä kertaa Alankomaiden cupin. Se pelaa kotiottelunsa 31. toukokuuta 1995 käyttöönotetulla 14 700 -paikkaisella Willem II Stadionilla. Kaudella 2004–2005 joukkueen kotiotteluiden katsojakeskiarvo oli 12 500.


Tristram Shandy: Herrasmiehen paljastukset () on vuonna 2006 valmistunut brittiläinen komedia, jonka on ohjannut Michael Winterbottom. Kyse on elokuvasta elokuvassa: Steve Coogan ja Rob Brydon esittävät itseään itsekeskeisinä päänäyttelijöinä elokuvassa, joka on tehty Laurence Sternen teoksen "Tristram Shandy – elämä ja mielipiteet" pohjalta.


title: Tristram Shandy: Herrasmiehen paljastukset

text: Sekä elokuva että sen pohjana oleva teos ovat esimerkkejä metafiktiosta.


title: Vernissa

text: Vernissa ( ’lakka’) on läpikuultava aine, jota voi käyttää puun käsittelyyn ja maalausten suojaamiseen. Perinteisesti vernissa valmistetaan keitetystä pellavaöljystä, hartsista ja liuotinaineesta, joka on usein tärpättiä. Vernissalla käsittely tuottaa yleensä kiiltävän pinnan, mutta eri aineyhdistelmillä on mahdollista saada satiinimainen tai puolimatta pinta. Vernissaksi on kutsuttu myös ainetta, jolla on käsitelty kangasta vettä pitävän vaatteen tekemiseksi. Jos vernissaa joutuu vahingossa suuhun, suu on huuhdeltava välittömästi.


title: Kuulut aikaan parhaimpaan

text: Kuulut aikaan parhaimpaan on Matin ja Tepon kahdeksas studioalbumi vuodelta 1984.


title: FC Utrecht

text: Football Club Utrecht on jalkapalloseura Utrechtista, Alankomaista. Joukkue pelaa maan pääsarjassa Eredivisiessä.


title: FC Utrecht

text: FC Utrecht syntyi 1. heinäkuuta vuonna 1970, kun kolme utrechtilaista seuraa, DOS, Elinkwijk ja Velox, joista DOS oli voittanut Alankomaiden mestaruuden vuonna 1958, yhdistyivät. Utrecht on voittanut Alankomaiden Cupin kolmesti, vuosina 1985, 2003 ja 2004, jolloin se voitti myös Johan Cruijff schaalin.


title: FC Utrecht

text: Kotiottelunsa Utrecht pelaa 24 426 -paikkaisella Stadion Galgenwaardilla. Kaudella 2004/2005 seuran kotiotteluiden katsojakeskiarvo oli 19 600.


title: Elinikäinen oppiminen

text: Elinikäinen oppiminen () tarkoittaa ideaa, jonka mukaan ihminen oppii koko ajan elämänsä ikävuosina ja hänen tulisi opiskella uutta koko ajan esimerkiksi työn ohella. Idea ei kumoa ajatusta nuorena oppimisesta ja sen jälkeen tietojen hyödyntämisestä (työ)elämässä, vaan laajentaa sitä. Unesco toi elinikäisen kasvatuksen teeman kansainväliseen keskusteluun 1960-luvun puolivälissä.


title: Elinikäinen oppiminen

text: Ihmisen oppimiskyky on parhaimmillaan noin 10–20-vuotiaana, nykyisen suomalaisen peruskoulun viimeisillä luokilla ja lukiossa. Oppimiskyky heikkenee vanhemmalla iällä.


title: Elinikäinen oppiminen

text: Iän myötä oppiminen jopa helpottuu ja se on kokonaisvaltaisempaa kun muistissa on enemmän tietoaineksia, joihin uusi tieto kytkeytyy. Ihminen oppii siis uusia asioita koko elämänkaarensa ajan.


title: Azores Airlines

text: Azores Airlines (aiemmin SATA International; IATA: S4, ICAO: RZO, kutsutunnus: AIR AZORES) on SATA Air Acoresin omistama portugalilainen lentoyhtiö, joka pitää pääpaikkanaan Azorien Ponta Delgadaa. Yhtiö lentää mm. manner-Portugaliin, Eurooppaan sekä Pohjois-Amerikkaan.


title: Azores Airlines

text: Heinäkuussa 2016:Azores Airlines vuokrasi Air Lease Corporationilta kuusi Airbus A321neo -lentokonetta. Ensimmäinen kone toimitettiin lentoyhtiölle 15. joulukuuta 2017.


title: EVA Air

text: EVA Air (長榮航空 Changrong Hangkong) on vuonna 1989 perustettu taiwanilainen lentoyhtiö. Yhtiön suurin omistaja on laivayhtiö Evergreen Group. EVA Airilla on 5 089 työntekijää (joulukuussa 2005). JACDEC vuonna ilmoitti 2016 laaditussa listassa EVA Airin olevan maailman kolmanneksi turvallisin lentoyhtiö.


title: EVA Air

text: EVA Air perustettiin maaliskuussa 1989, ja se aloitti liikennöinnin 1. heinäkuuta 1991. YF Chang perusti yhtiön Taiwanin ensimmäisenä yksityisenä kansainvälisenä lentoyhtiönä. 1. heinäkuuta 1998 EVA Airin kotimaanliikenne yhdistettiin Uni Airin nimen alle.


title: EVA Air

text: Heinäkuussa 2016:


title: Star Perú

text: Star Perú on vuonna 1998 perustettu perulainen lentoyhtiö. Yhtiö lentää Perun sisäisten lentojen lisäksi charter-lentoja. Se tunnettiin vuoteen 2005 asti nimellä Star Up.


title: Star Perú

text: Yhtiön laivasto koostui seuraavasti joulukuussa 2015:


title: Santa Bárbara Airlines

text: Santa Barbara Airlines on venezuelalainen lentoyhtiö, joka perustettiin 1995 ja aloitti toimintansa 1. maaliskuuta 1996. Yhtiön laivasto koostuu 9 koneesta ja se lentää 11 kohteeseen . Yhtiö omistaa Islas Airlines -lentoyhtiön, jonka pääkonttori on Kanariansaarilla.


title: Täyskymppi 1969–1979

text: Täyskymppi 1969–1979 on Matin ja Tepon vuonna 1979 julkaistu kokoelmalevy.


title: Täyskymppi 1969–1979

text:
A-puoli
B-puoli


title: Maersk Air

text: Maersk Air oli tanskalainen halpalentoyhtiö, joka kuului A.P. Møller-Mærsk Gruppen -yhtymään. Yhtiö toimi 1969−2005, jolloin islantilainen FL Group osti sen toiminnan ja yhdisti samalla sen toiminnan osaksi Sterling European Airlinesia. Uusi yhtiö muutti nimensä Sterling Airlinesiksi.


title: Maersk Air

text: Vuonna 2005:


title: Volare

text: Volare Airlines, joka tunnettiin myös nimellä volareweb.com, oli italialainen halpalentoyhtiö.


title: Volare

text: Yhtiö teki aiemmin lentoja Italiasta Espanjaan, Saksaan, Ranskaan, Belgiaan, Tšekkiin, Viroon ja Romaniaan. Marraskuussa 2004 se lakkautti toimintansa ja haki konkurssia. Myöhemmin yhtiö aloitti toimintansa uudelleen. Volare lensi Helsinki-Milano -reittiä lokakuusta 2007 maaliskuuhun 2008. Volaren tytäryhtiö Air Europe lensi joitakin kansainvälisiä reittejä.


title: Volare

text: Elokuussa 2006 Volareweb-lentueeseen kuuluivat seuraavat koneet:


title: Pirttiniemi

text: Pirttiniemi on yksi Heinolan kaupunginosista. Pirttiniemi jakaantuu niin kutsuttuihin Alapirttiniemeen sekä Yläpirttiniemeen. Nimitykset johtuvat siitä, että Yläpirttiniemi on harjun laella ja Alapirttiniemi on Yläpirttiniemen alapuolella. Heinolasta Asikkalaan menevä Marjoniementie jakaa Pirttiniemen kahtia edellämainittuihin osiin. Heinolan paikallisliikenteen bussilinja numero 86 kulkee Pirttiniemen kautta. Yläpirttiniemen harjulla sijaitsevista sosiaalipummien asuttamista parakeista johtuen harjua nimitetään joskus Huikkamäeksi. Alapirttiniemessä sijaitsee valtion ylläpitämä lastenkoti ja kaupungin ylläpitämä venelaituri. Alapirttiniemi sijaitsee Ruotsalainen-nimisen järven rannalla. Pirttiniemessä katujen nimet tulevat purjehduksesta ja kalastuksesta. Esimerkiksi Märssykaari, Kryssikaari, Fallihaara ja Myrskykaari.


title: Pirttiniemi

text: Pirttiniemessä on kaksi jalkapallokenttää, sekä sora- ja hiekkateitä jossa voi harrastaa esimerkiksi pyöräilyä.


title: Saurophaganax

text: Saurophaganax maximus (”suurin lisko-syöjä mestari”) oli jurakauden lopulla, 155,7–150,8 miljoonaa vuotta sitten Pohjois-Amerikassa elänyt teropodidinosaurus. Se oli suurimmiltaan arviolta 10,5−13 metriä pitkä ja painoi noin kolme tonnia. "Saurophaganaxin" fossiileja on löydetty Oklahomasta. Jotkut sanovat, että "Saurophaganax" olisi jättimäinen "Allosauruksen" laji.


title: Immuunivälitteinen sairaus

text: Immuunivälitteiset sairaudet ovat tiloja, jotka johtuvat elimistön epätavallisesta toiminnasta. Immuunijärjestelmä voi ylireagoida tai alkaa hyökätä omaa kehoa vastaan. Autoimmuunisairaudet ovat immuunivälitteisten sairauksien alaluokka.


title: Luettelo Suomen virallisen singlelistan ykkösistä vuonna 2006

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2006.


title: Power Metal (albumi)

text: Power Metal on metallimusiikkiyhtye Panteran neljäs albumi vuodelta 1988. Albumi oli ensimmäinen, jossa kuultiin Dimebag Darrellin laulua sekä ensimmäinen, jossa Phil Anselmo esiintyi päälaulajana. Tyylillisesti yhtyeen musiikki muuttui edeltäviin albumeihin nähden hieman jykevämpään suuntaan, joskaan ei yhtä raskaaseen kuin seuraavilla levyillä.


title: Star Wars Galaxies

text: Star Wars Galaxies (usein lyhennetään SWG tai Galaxies) oli Tähtien sodan maailmaan sijoittuva massiivinen monen pelaajan verkkoroolipeli (MMORPG) Windows-tietokoneille. Sen kehitti Sony Online Entertainment ja julkaisi LucasArts. Peruspeli "Star Wars Galaxies: An Empire Divided" julkaistiin Yhdysvalloissa 26. kesäkuuta 2003 ja Euroopassa 7. syyskuuta 2003. Pelin palvelimet suljettiin 15. joulukuuta 2011.


title: Star Wars Galaxies

text: Peli sai ensimmäisen lisäosansa "Jump to Lightspeed" 27. lokakuuta 2004, ja näitä aikoja pidetään yleisesti pelin historian parhaina. 5. toukokuuta 2005 julkaistu toinen lisäosa "Rage of the Wookiees" toi mukanaan pelin taistelusysteemin uuden version ("CU" eli "Combat Upgrade"). Tämä muutos pelin oleelliseen osaan karsi pelaajia, sillä uutta systeemiä pidettiin hitaana ja tylsänä. 1. marraskuuta 2005 julkaistiin lisäosa "Trials of Obi-Wan", ja kolme päivää myöhemmin Sony Online Entertainment ilmoitti muuttavansa pelin täysin. Uusia muutoksia testattiin 11 päivää julkisesti, ja 15. marraskuuta 2005 "NGE" eli "New Game Enhancements" julkaistiin. Tämä muutos peliin karsi suurimman osan pelaajakannasta.


title: Star Wars Galaxies

text: "Galaxiesissa", kuten useimmissa MMORPG-peleissä, oli kuukausittainen tilausmaksu. Perushinta kuukausittaiselle pelaamiselle oli 14,99 dollaria.


title: The Last Temptation

text: The Last Temptation on Alice Cooperin albumi vuodelta 1994. Levy on konseptialbumi ja se pyörii paljolti kristillisten teemojen ympärillä. Albumi kertoo "Steven"-nimisestä pojasta ja mysteerisestä showmiehestä.


title: Luettelo Suomen virallisen singlelistan ykkösistä vuonna 2005

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2005.


title: Planck (täsmennyssivu)

text: Planck voi tarkoittaa:


title: Hirudiini

text: Hirudiini on lääketieteellisiin tarkoituksiin käytettyjen verijuotikkaiden ("Hirudo medicinalis") syljessä esiintyvä peptidi, joka estää tehokkaasti veren hyytymistä. Hirudiinin toiminta perustuu veren hyytymissekvenssin alkua säätelevän entsyymin trombiinin toiminnan sulkemiseen. Hirudiinin etuihin kuuluu alhainen immuunivaste. Sen kerääminen luonnosta on hankalaa, joten sen valmistukseen on kehitetty biotekninen prosessi.


title: Levante UD

text: Levante Unión Deportiva on espanjalainen jalkapalloseura Valenciasta Valencian alueelta. Seura perustettiin vuonna 1909 ja sen edustusjoukkue pelaa Espanjan korkeimmalla sarjatasolla Primera Divisiónissa. Seura pelaa kotiottelunsa Ciutat de València -stadionilla, jonka kapasiteetti on 25 354.


title: Levante UD

text: Aina Valencian suurimman seuran Valencia Club de Fútbolin varjossa ollut Levante pelasi 1900-luvun alun Campo de Vallejo -stadionilla. 1970-luvun alussa seura muutti nykyiselle stadionilleen Ciutat de Valèncialle. Seuran kuuluisimpia pelaajia sen historian varrelta ovat Johan Cruijff ja Carlos Caszely.


title: Levante UD

text: Levante on viettänyt suurimman osan historiastaan Espanjan toiseksi korkeimmalla sarjatasolla Segunda Divisiónissa. Joukkue nousi korkeimmalle sarjatasolle Primera Divisióniin kaudeksi 2006–2007 sijoituttuaan Segunda Divisiónissa kolmanneksi. Tätä ennen se oli pelannut pääsarjatasolla kolme kautta (1963–1964, 1964–1965 ja 2004–2005).


title: Levante UD

text: Juan Ramón López Caron ja Abel Resinon johdolla Levante pelasi tyydyttävän kauden 2006–2007 Primera Divisiónissa ja sijoittui sijalle 15. Kautta 2007–2008 varjostivat palkanmaksuun liittyvät vaikeudet ja Levante on vajosi sarjassa jumbosijalle. Resino sai lokakuussa 2007 potkut päävalmentajan paikalta ja tehtäviä tuli hoitamaan italialainen Gianni De Biasi. De Biasi jätti palkanmaksuvaikeuksiin ajatuneen seuran huhtikuussa 2008 palaten kotimaahansa. Kauden 2007–2008 kolmanneksi päävalmentajaksi tuli espanjalainen José Ángel Moreno. Kauden päätteeksi joukkue putosi Segunda Divisióniin.


title: Levante UD

text: Kaudeksi 2010–2011 Levante palasi jälleen Primera Divisióniin.


title: Totuusfunktio

text: Totuusfunktio on matemaattisen logiikan termi, joka tarkoittaa totuusarvon (tavallisesti "tosi" tai "epätosi") antamista väitelauseelle (propositio). Totuusfunktion tulee täyttää seuraavat aksioomat:


title: Totuusfunktio

text: Tavallisessa Tosi/Epätosi-kaksiarvologiikassa totuusarvoa Tosi ilmaistaan usein bitillä formula_1 ja totuusarvoa Epätosi bitillä formula_2. Tällöin totuusfunktio on mikä tahansa funktio formula_3, jonka pituus on formula_2:aa suurempi kokonaisluku formula_5 ja joka saa arvon formula_2 tai formula_1 jokaista formula_5-pituista bittijonoa kohti. Esimerkiksi totuustaulussa


title: Totuusfunktio

text: on kuvattu eräs formula_9-pituisista totuusfunktioista, jossa siis funktio formula_3 saa arvon formula_1 muun muassa silloin, kun formula_12-bittijonona on formula_13. Yleisesti tunnettu esimerkki formula_14-pituisista totuusfunktioista on propositiologiikan JA-konnektiivi, jossa formula_3-funktiomerkinnän tilalla on yleensä formula_16-merkki, joka lisäksi - niin kuin formula_14-paikkaisissa funktioissa useinkin - merkitään väliin edessä olemisen sijaan. Näillä merkinöillä JA-totuusfunktio on siis tällainen: formula_18 ja formula_19.


title: Totuusfunktio

text: Eri totuusfunktioita voi myös yhdistellä, jolloin saadaan edelleen jokin totuusfunktio. Yhdistämisessä bittimuuttujien tilalle saa mielivaltaisesti sijoittaa jonkin käytettävän bittimuuttujan (Bittimuuttujien määrä riippuu yhdistämisessä saatavan totuusfunktion halutusta pituudesta. Jos formula_20 on esimerkiksi formula_21, käytettävissä ovat bittimuuttujat formula_22 ja formula_23.) tai totuusfunktiosta tulevan bittiarvon. Esimerkiksi jos formula_24 ja formula_25 sekä formula_26 ja formula_27 ovat annetut totuusfunktiot, niin niistä voidaan yhdistellä muun muassa formula_21-paikkainen totuusfunktio formula_29 säännöllä formula_30, jolloin esimerkiksi formula_31. Kaikkien bittimuuttujien tai käytettävissä olevien totuusfunktioiden ei tarvitse esiintyä yhdistelmässä, mutta toisaalta sama bittimuuttuja tai totuusfunktio saa esiintyä useamminkin kuin kerran. (Esimerkki-yhdistelmässä formula_32-bittimuuttuja ei esiintynyt lainkaan, mutta formula_23-bittimuuttuja ja molemmat käytettävissä olleet totuusfunktiot esiintyivät kahdesti.)


title: Totuusfunktio

text: Jonkin kiinteän totuusfunktio-joukon (mahdollisesti äärettömän) kohdalla tärkeä kysymys on, onko tämä totuusfunktio-joukko täydellinen. Totuusfunktioiden joukon täydellisyydellä tarkoitetaan sitä, että joukon totuusfunktioita käyttäen voidaan ylläkuvatussa mielessä yhdistellä mikä tahansa haluttu totuusfunktio. Yleinen esimerkki täydellisestä totuusfunktio-joukosta on propositiologiikasta tutut JA- TAI- ja EI-konnektiivit (merkitään formula_34 ja formula_35), sillä niitä käyttäen mikä tahansa totuusfunktio voidaan esittää disjunktiivisessa normaalimuodossa. Tässä tapauksessa täydellinen totuusfunktio-joukko sisältää kaksi 2-paikkaisia totuusfunktioita (JA ja TAI) sekä yhden 1-paikkaisen totuusfunktion (EI), mutta yleisessä tapauksessa annetut totuusfunktiot voivat olla pitempiä. Emil Post:n esittämän menetelmän avulla on mahdollista selvittää mistä tahansa totuusfunktio-joukosta, onko se täydellinen vai ei. Tämä menetelmä perustuu seuraavaksi esitettäviin totuusfunktio-luokkiin.


Totuusfunktio


title: Totuusfunktio

text: Tähän luokkaan kuuluvat 0:n säilyttävät totuusfunktiot. Tässä 0:n säilyttäminen tarkoittaa sitä, että totuusfunktion arvona on 0 silloin, kun syötteessä kaikkien bittimuuttujien arvona on 0. Esimerkiksi formula_36 on 0:n säilyttävä totuusfunktio täysin riippumatta siitä mitä arvoja se muilla syötteillä saa. Artikkelin alussa totuustaululla esitetty formula_37 ei ole 0:n säilyttävä totuusfunktio.


title: Totuusfunktio

text: Tähän luokkaan kuuluvat 1:n säilyttävät totuusfunktiot. Tässä 1:n säilyttäminen määritellään aivan vastaavasti 0:n säilyttämiseen nähden. Esimerkiksi formula_38 on 1:n säilyttävä totuusfunktio.


title: Totuusfunktio

text: Iso:


title: Totuusfunktio

text: Tähän luokkaan kuuluvat isotoniset totuusfunktiot. Isotonisuuden määrittely perustuu järjestykseen, joka määritellään toisaalta yksittäisten totuusarvojen ja tätä kautta myös useista totuusarvoista (totuusarvo kutakin bittimuuttujaa kohti) koostuvien syötteiden välillä. Totuusarvojen välinen järjestys määritellään niin, että 0 on pienempi kuin 1 ("Tosi on suurempi kuin epätosi."), mikä merkitään formula_39, mistä merkintää laajennetaan tavalliseen tapaan ottamaan huomioon myös yhtäsuuruus, jolloin esimerkiksi formula_40 ja formula_41, mutta formula_42 ei ole voimassa. Nyt järjestys laajennetaan useammasta totuusarvosta koostuvalle syötteelle niin, että syöte formula_43 on pienempi tai yhtäsuuri kuin syöte formula_44, jos tämä on voimassa erikseen kullakin syötteen totuusarvolla yllä määritellyn totuusarvojen välisen järjestyksen suhteen. Esimerkiksi formula_45, mutta formula_46 ei ole voimassa, koska vasemmanpuoleisessa syötteessä kolmas ja viides bittimuuttuja on arvoltaan aidosti suurempi (siis formula_47-tilanne) kuin vastaava kohta oikeanpuoleisessa syötteessä. Tässä tapauksessa kuitenkaan myöskään formula_48 ei ole voimassa (Nyt vasemmanpuoleisessa neljäs bittimuuttujan arvo on aidosti suurempi kuin oikeanpuoleisessa.), mikä tarkoittaa sitä, että nämä kaksi syötettä eivät ole vertailtavissa, eli on olemassa syötteitä, joita ei voi asettaa keskinäiseen järjestykseen, mikä tarkoittaa sitä, että annettu järjestys ei ole täydellinen. (Täydellisessä järjestyksessä kaikilla syötteillä formula_43 ja formula_44 olisi voimassa se, että joko formula_51 tai formula_52.)


title: Totuusfunktio

text: Nyt voidaan määritellä totuusfunktion isotonisuus.


title: Totuusfunktio

text: Totuusfunktio formula_37 on isotoninen, jos sen kaikilla vertailtavissaolevilla syötteillä formula_51 on voimassa formula_55, eli funktio antaa aidosti pienemmälle syötteelle pienemmän tai yhtäsuuren arvon kuin suuremmalle syötteelle. (Jos syötteet ovat samat, silloin tietysti funktion antama totuusarvokin on sama.) Artikkelin alussa totuustaulussa esitetty totuusfunktio formula_37 ei ole isotoninen, sillä mm. formula_57, mutta formula_58 ei ole voimassa. Sen sijaan (formula_59)-totuusfunktio on isotoninen, sillä siinä järjestysvertailtavissa olevat ei-samat syötteet ovat formula_60 ja formula_61 ja jokaisen kohdalla formula_62 antaa vasemmanpuoleiselle pienemmälle syötteelle pienemmän tai yhtäsuuren totuusarvon kuin suuremmalle oikeanpuoleiselle.


title: Totuusfunktio

text: Totuusfunktion osoittaminen ei-isotoniseksi totuustaulusta katsomalla onnistunee helpoiten löytämällä kaksi syötettä, jotka eroavat toisistaan vain yhden bittimuuttujan arvon suhteen ja joista funktion arvo on formula_63 siinä missä kyseisen bittimuuttujan arvo on formula_64 ja päinvastoin. (Esimerkiksi artikkelin alun totuustaulun formula_37-totuusfunktiolla on tällaiset syötteet, kun syötteiksi valitaan formula_66, joissa arvoltaan eroava syötteen bittimuuttuja on siis tässä tapauksessa ensimmäinen kolmesta.) On helposti osoitettavissa, että funktio on isotoninen tarkalleen silloin, kun tällaista syöteparia ei ole.


title: Totuusfunktio

text: SD:


title: Totuusfunktio

text: Tähän luokkaan kuuluvat itseduaaliset totuusfunktiot. Funktion itseduaalisuus perustuu sen "käyttäytymiseen" suhteessa EI-konnektiiviin (formula_67), jonka käyttö voidaan laajentaa myös useammasta bittimuuttujasta koostuvaan syötteeseen soveltamalla EI-konnektiivia kuhunkin bittimuuttujaan erikseen.


title: Totuusfunktio

text: (esimerkiksi formula_68) Totuusfunktion formula_37 koon ollessa formula_70 se on itseduaalinen, jos sen kaikilla syötteillä formula_71


title: Totuusfunktio

text: formula_72 on voimassa. Toisin sanoen tämä tarkoittaa sitä, että funktion arvo muuttuu aina vastakkaiseksi, jos syötteessä kaikkien bittimuuttujien arvot muutetaan vastakkaisiksi. Esimerkiksi formula_73-totuusfunktio on itseduaalinen, ja tätä vaatimusta toteuttaa osaltaan se, että siinä mm. formula_74.


title: Volkswagen Touareg

text: Volkswagen Touareg on Volkswagenin vuodesta 2002 lähtien valmistama crossover-tyyppinen automalli. Se on saanut nimensä Saharassa asuvan alkuperäiskansan, tuaregien mukaan.


title: Volkswagen Touareg

text: Ensimmäisen sukupolven Touareg (Typ 7L) perustuu samalle PL71-pohjalevylle kuin Porsche Cayenne ja Audi Q7.


title: Volkswagen Touareg

text: Vuoden 2004 Euro NCAP -kolaritestistä Touareg sai tulokseksi täydet viisi tähteä.


title: Volkswagen Touareg

text: Bensiinimoottoreina olivat aluksi 3,2-litrainen VR6 (220 hv) ja 4,2-litrainen V8 (310 hv), dieselvaihtoehtona pumppusuutintyyppinen 5,0 V10 TDI (313 hv). Vuoden 2003 alussa tuli myös viisisylinterinen 2,5 TDI (163/174 hv).


title: Volkswagen Touareg

text: Syksyllä 2004 esiteltiin Volkswagen Phaetonin 6,0-litraisella (450 hv) W12-moottorilla varustettu Touareg. Vuoden lopulla tuli yhteispaineruiskutteinen 3,0-litrainen V6 TDI (224 hv), ja samaan aikaan VR6-moottorin teho nousi 241 hevosvoimaan.


title: Volkswagen Touareg

text: Syksyn 2005 uutuusmoottori oli suorasuihkutteinen 3,6 V6 FSI (280 hv).


title: Volkswagen Touareg

text: Vuoden 2006 lopulla Touareg koki kasvojenkohotuksen, jossa se sai muun muassa uudenmalliset ajovalot. V8 muuttui suorasuihkutteiseksi, jolloin sen teho nousi 350 hevosvoimaan. 3,2 VR6 poistui samalla valikoimasta.


title: Volkswagen Touareg

text: Vuonna 2007 esiteltiin malliston huipulle urheilullinen Touareg R50, jossa V10-dieselmoottorin teho oli nostettu 351 hevosvoimaan. Loppuvuonna V6-dieselmoottorin teho nousi 240 hevosvoimaan.


title: Volkswagen Touareg

text: Toisen sukupolven Touareg (Typ 7P) esiteltiin vuonna 2010, ja se perustuu samalle PL72-pohjalevylle kuin Porsche Cayennen toinen sukupolvi.


title: Volkswagen Touareg

text: Euroopan markkinoilla oli aluksi tarjolla kaksi bensiinimoottoria: 3,0 V6 TSI Hybrid (380 hv), jossa bensiinimoottorin apuna on sähkömoottori, ja 3,6 V6 FSI (280 hv), josta oli Venäjällä myös 250-hevosvoimainen versio. Muun muassa Brasiliassa ja Kiinassa saatavana oli 4,2 V8 FSI (360 hv). Dieselmoottorit olivat 3,0 V6 TDI (240 hv) ja 4,2 V8 TDI (340 hv). Syksyllä 2010 V6-dieselmoottorista tuli myös 204-hevosvoimainen versio, ja seuraavana keväänä 240-hevosvoimaisen teho nousi viidellä hevosvoimalla.


title: Volkswagen Touareg

text: Euroopassa 3,6-litrainen bensiinimoottori poistui valikoimasta vuonna 2013. Seuraavan vuoden syksyllä 245-hevosvoimaisen dieselmoottorin teho nousi 262 hevosvoimaan. Keväällä 2015 moottorivalikoimasta karsittiin hybridimoottori ja V8-dieselmoottori.


title: Volkswagen Touareg

text: Vuonna 2014 Touareg koki kasvojenkohotuksen, jossa se sai muun muassa uuden etusäleikön. Myös peräosassa tehtiin pieniä muutoksia yksityiskohtiin.


title: Volkswagen Touareg

text: Kolmannen sukupolven Touareg esiteltiin keväällä 2018, ja se perustuu samalle modulaariselle MLB-pohjalevylle kuin muun muassa Audi Q7- ja Bentley Bentayga -mallit. Auto on edeltäjäänsä 77 millimetriä pidempi ja 44 millimetriä leveämpi, mutta korkeudeltaan hieman matalampi. Lisäksi se on keventynyt painoltaan rakenteissa runsaasti käytetyn alumiinin ansiosta. Uutena ominaisuutena mallissa on nelipyöräohjaus.


title: Volkswagen Touareg

text: Vuoden 2018 Euro NCAP -kolaritestistä Touareg sai tulokseksi täydet viisi tähteä.


title: Stélios Giannakópoulos

text: Stylianós ”Stélios” Giannakópoulos (, s. 12. heinäkuuta 1974 Ateena, Kreikka) on kreikkalainen jalkapalloilija, joka edustaa Kreikan Superliigassa pelaavaa Larissaa. Hän on pelipaikaltaan keskikenttäpelaaja.


title: Stélios Giannakópoulos

text: Vuonna 1992 Giannakópoulos aloitti uransa kreikkalaisessa Ethnikos Asterasissa, jossa hän teki kuusi maalia avauskaudellaan. Seuraavalla kaudella hän siirtyi Paniliakosiin, missä hän pelasi kolmen kauden ajan, tehden 28 maalia 84:ssä pelaamassaan ottelussa. Kreikan menestynein jalkapalloseura Olympiakos osti keskikenttäpelaajan vuonna 1996.


title: Stélios Giannakópoulos

text: Seitesemän Olympiakos-kauden jälkeen Giannakópoulos siirtyi Englannin Valioliigaan Boltonin riveihin. Debyyttiottelussa Manchester United nöyryytti Boltonin numeroin 4–0. Boltonin jälkeen hän siirtyi Hull Cityyn, jossa hän ei kuitenkaan onnistunut vakiinnuttamaan asemaansa joukkueessa. Tammikuussa 2009 hän siirtyi takaisin kotimaahansa Larissa FCn riveihin.


title: Stélios Giannakópoulos

text: Kreikan maajoukkueessa Giannakópoulos on tehnyt 12 maalia 61:ssä ottelussa. Hän oli myös mukana voittamassa Euroopan mestaruutta vuoden 2004 Portugalissa pidetyissä EM-kisoissa.


title: Douglas

text: Douglas tarkoittaa seuraavia:Douglas on myös seuraavien henkilöiden sukunimi:


title: Douglas

text: Douglas liittyy myös seuraaviin:


title: Thunderbird

text: Thunderbird tarkoittaa seuraavia asioita:


title: Elros

text: Elros on fiktiivinen henkilö J. R. R. Tolkienin luomassa fantasiamailmassa, Keski-Maassa. Elros on Elrondin veli ja koko "dúnedainin" esi-isä.


title: Elros

text: Elros on Elwingin ja Eärendilin toinen poika. Hänen jälkeläisensä ovat Númenorin kuninkaita ja ruhtinaita. Elrosin lapset ovat Vardamir Númenorin toinen kuningas, Tindomiel, Manwendil ja Atanalcar


title: Elros

text: Elros oli puolhaltia ja hän syntyi vuonna 525 ensimmäistä aikaa. Vuonna 583 Elros veljensä Elrondin kanssa osallistuu vihan sotaan, jossa Morgoth paiskattiin tyhjyyteen. Vuonna 32 toista aikaa Edain Elrosin johdolla pääsee Númenoriin kun Elros valitsi ihmisen osan kun taas Elrond valitsi haltian osan. Sinä vuonna Elros kruunattiin Númenorin ensimmäiseksi kuninkaaksi, jolloin hän sai hallitsijanimen Tar-Minyatur. Vuonna 61 Elrosin ensimmäinen poika Vardamir Nolimon syntyy, muut lapset syntyivat 30 vuoden sisällä. Vuonna 442 Elros kuoli ja hänen vanhimmasta pojasta Vardamir Nolimonista tuli kuningas mutta hän siirsi heti valtikan pojalleen hallittuaan muodollisesti "vuoden päivät". Niin Tar-Amandilista tuli Númenorin kolmas kuningas.


title: Elros

text: Huolimatta siitä, että Elros valitsi ihmisen osan, hän eli kauemmin kuin tavalliset ihmiset, 506 vuoden ikäiseksi. Myös hänen jälkeläisensä elivät tavallista kauemmin. Elrosin veli Elrond eli 6520 vuotta ennen kuin hän matkasi kuolemattomille maille Galadrielin, Celebornin, Gandalfin, Bilbon, Frodon ja muiden haltioiden kanssa.


title: Elros

text: Elrosia ei mainita kertaakaan Peter Jacksonin ohjaamassa elokuvatrilogiassa "Taru sormusten herrasta".


title: Carl Christoffer Gjörwell (nuorempi)

text: Carl Christoffer Gjörwell (1766–1837) oli Tukholman kaupunginarkkitehti ja ruotsalaisen 1800-luvun alkupuolen klassismin merkittävimpiä edustajia. Hän on suunnitellut muun muassa Hagan linnan Solnaan, Akatemiatalon Turkuun ja yhdessä Charles Bassin kanssa Joensuun kartanon päärakennuksen Halikkoon. Tukholman maakäräjätalo (1817–1834) on aikakauden mahtavimpia monumentaalirakennuksia.


title: Carl Christoffer Gjörwell (nuorempi)

text: Gjörwellin suunnittelemat rakennukset ovat tyyliltään useimmiten uusklassistisia, ja hän oli yksi aikakauden herraskartanontyypin kehittäjä. Näissä rakennuksia on 2–3-kerroksinen keskiosa ja siihen liittyvät matalat siipiosat.


title: Carl Christoffer Gjörwell (nuorempi)

text: Gjörwell oli L. J. Desprez'n oppilas. Hänen mukaansa on nimetty katu Tukholman Kungsholmenilla.


title: Metronomi

text: Metronomi (kreik. "metronomos" = tahdinmittaaja), lyh. "M.M." tai "M." eli tahtimittari on soitettaessa käytetty sähköinen tai mekaaninen apuväline, joka tikittää, naksahtaa tai tuottaa jonkin muun ääni- tai valomerkin määrättyyn tahtiin. Sen tarkoitus on helpottaa soittajan pysymistä oikeassa tahdissa.


title: Metronomi

text: Tavallisessa mekaanisessa metronomissa on tukipisteeseen kiinnitetty metallitanko. Tukipisteen alapuolella tankoon on kiinnitetty kiinteä paino ja yläpuolella toinen paino, joka voidaan asettaa tangon ympärille haluttuun kohtaan. Täten tanko ja siihen kiinnitetyt painot ovat tasapainossa tangon osoittaessa suoraan ylöspäin, muussa tapauksessa ne heilahtelevat heilurin tavoin edestakaisin tämän tasapainoaseman molemmin puolin siten, että heilahdusaika pysyy vakiona. Heilahdusaika on sitä pidempi eli tempo sitä hitaampi, mitä kauemmas tukipisteestä siirrettävä paino on asetettu. Metronomiin merkitty asteikko osoittaa, mihin kohtaan siirrettävä paino on asetettava, jotta se antaisi äänimerkin tietyn määrän kertoja minuutissa, sekä usein myös eri tempoista käytetyt termit. Äänimerkki, tikitys kuuluu heilahtelevan tangon saavuttaessa jommankumman ääriasentonsa.


title: Metronomi

text: Nykyään on käytössä myös erilaisia elektronisia metronomeja.


title: Metronomi

text: Diederich Nikolaus Winkel keksi metronomin Amsterdamissa vuonna 1812. Johann Mälzel kopioi useita Winkelin ideoista ja sai patentin kannettavaan metronomiin vuonna 1816. Ludwig van Beethoven oli ensimmäinen tunnettu säveltäjä, joka teki metronomimerkintöjä sävellyksiinsä.


title: Tosca

text: Tosca on Giacomo Puccinin säveltämä ooppera, joka sijoittuu vuoden 1800 Roomaan. Oopperan ensi-illassa vuonna 1900 Toscaa esitti Hariclea Darclée, Cavaradossia Emilio De Marchi ja Scarpiaa Eugenio Giraldoni. Esityksen johti Leopole Mugnone. "Tosca" on koko oopperakirjallisuuden suosituimpia teoksia.


title: Tosca

text: Ranskalainen kirjailija Victorien Sardou (1831–1908) oli aikansa suosituimpia näytelmäkirjailijoita. Hänen kirjoittamansa viisinäytöksisen "La Toscan" ensi-ilta oli 24. marraskuuta 1887 Porte Saint-Martinin teatterissa. Näytelmän menestykseen vaikutti se, että se oli tehty mittatilaustyönä Sarah Bernhardtille.


title: Tosca

text: "La Toscassa" Sardou sekoittaa hienosti näytelmässään todellisen historian ja fiktion. Oopperan historiallinen tausta liittyy Napoleonin toiseen Italian-sotaretkeen, Napoleonin vastaiseen allianssiin, Italian jakoon pieniin valtioihin ja Marengon taisteluun 14. kesäkuuta 1800.


title: Tosca

text: Aluksi Sardou ei ollut kovinkaan innostunut näytelmänsä tekemisestä oopperaksi. Oopperasäveltäjä Alberto Franchetti (1860–1942) ja libretisti Luigi Illica tapasivat vuonna 1894 Pariisissa Victorien Sardoun. Giuseppe Verdi oli myös kiinnostunut, mutta korkean iän vuoksi hän jätti aiheen. Sardou myi oopperaoikeudet Franchettille.


title: Tosca

text: Puccini oli nähnyt näytelmän jo kaksi vuotta (1890) sen ensiesityksen jälkeen ja kiinnostui siitä aiheena. Giulio Ricordi oli vakuuttunut, että "Tosca" olisi Puccinin käsissä onnistuneempi kuin Franchettin. Monimuotoisen vakuuttelun, painostuksen ja harhainformaation jälkeen Ricordi avustajineen onnistui vakuuttamaan Franchettin siitä, että "Tosca" olisi murhineen ja kidutuksineen sopimaton oopperaksi. Lopuksi Victorien Sardou saatiin myymään oopperaoikeudet Puccinille. Näytteeksi Puccini soitti pianolla musiikkia "Toscasta". (Todellisuudessa Puccini soitti otteita "Manon Lescautista" ja "La Bohèmest"a.)


title: Tosca

text: Sardou on merkinnyt näytelmäänsä tapahtumapäiväksi 17. kesäkuuta 1800. Puccini sen sijaan merkitsi librettoon ajankohdaksi vain kesäkuun 1800. Toscan tapahtumapaikat ovat Roomassa todella olevia rakennuksia. Tosca tapahtuu yhden vuorokauden aikana.


title: Tosca

text: Ensimmäinen näytös Sardoun "La Toscassa" on sijoitettu Sant’ Andrea al Quirinalen kirkkoon. Puccini muuttaa sen Sant' Andrea della Valleen ja näytös tapahtuu puolenpäivän aikaan. Toinen näytös tapahtuu illalla Palazzo Farnesessa, joka toimii nykyisin Ranskan suurlähetystönä. Sardou sijoitti Scarpian huoneen kolmanteen kerrokseen ja kuningatar Maria Carolinan juhlien musiikki tulee ikkunasta sisään. Cavaradossin huvilan Sardou sijoittaa melko tarkasti Caracallan kylpylän luo. Kolmas näytös tapahtuu klo 4 aamulla Castel Sant’Angelossa, joka on keisari Hadrianuksen muistomerkki.


title: Tosca

text: Poliittinen ilmasto oli kriittinen. Poliisipäällikkö tuli kapellimestari Leopoldo Mugnonen pukuhuoneeseen kertomaan, että ensi-illassa oli läsnä kuningatar Margherita sekä hallituksen jäseniä ja senaattoreita ja että poliittinen pommi-isku olisi mahdollinen. Jos näin tapahtuisi, orkesterin olisi aloitettava kansallishymni. Esitys alkoi äänekkäästi. Yleisö oli levotonta. Myöhään tulijat aiheuttivat niin kovat vastalauseet, että Mugnone joutui aloittamaan esityksen uudelleen. Useat kriitikot arvostelivat juonta ja vertasivat sitä näytelmään. Pääosin ooppera kuitenkin hyväksyttiin. Yleisö hyväksyi oopperan nopeasti. Esitys sai kaksikymmentä uusintaa ja pian se levisi ympäri Italiaa ja sitten maailman.


title: Tosca

text:
Eri lähteet mainitsevat sävellystyön alkaneen joko I näytöksen rakkausdueton lopusta "Mia gelosa" tai sitten "Te Deumista". Vaikka oopperan nimi on Tosca, se alkaa Scarpian teemalla. Eri teemoja, niiden muistutuksia ja metamorfooseja Toscassa lasketaan olevan yli 60 kpl. "Te Deumia" varten Puccini sai apua Isä Pietro Panichellilta, Kirkonkellokohtauksessa Puccinia avusti Maestro Meluzziin. Erityisesti Puccinia kiinnosti Pietarin kirkon suurin kello, kuuluisa campanone. Heräävän Rooman kirkonkellojen ääniä Puccini kävi kuuntelemassa Castel Sant’Angelon ylätasanteella. III näytöksen alussa Rooman murteella lauletun perinteisen campagnalaisen paimenlaulun alun sanat Puccini sai roomalaiselta runoilijalta Luigi Zanazzolta.
Toscan nimirooli on ollut kautta aikojen yksi kuuluisimpia sopraanorooleja. Todennäköisesti kuuluisin Tosca oli Maria Callas, jonka verevä tulkinta kuuluu oopperahistorian ikimuistoisimpiin. Muita kuuluisia Toscia ovat olleet muun muassa Maria Jeritza, Renata Tebaldi, Birgit Nilsson, Zinka Milanov, Leontyne Price ja Eva Marton. Cavaradossi on tenorille kiitollinen rooli, sillä sen kaksi aariaa kuuluvat oopperakirjallisuuden suosituimpiin. Cavaradossin kuuluisia esittäjiä ovat olleet Enrico Caruso, Giuseppe Di Stefano, Jussi Björling, Franco Corelli, José Carreras ja Plácido Domingo. Scarpian rooli on pahuudessaan herkullinen dramaattisille baritoneille. Kuuluisin Scarpia oli Tito Gobbi, joka esiintyi Toscassa usein Maria Callasin kanssa. Muita kuuluisia roolin esittäjiä ovat olleet mm. Antonio Scotti, Giuseppe Taddei, Ingvar Wixell, Renato Bruson, Ruggero Raimondi, ja Bryn Terfel. Kantaesityksessä Scarpian roolin laulanut Eugenio Giraldoni vieraili Scarpiana myös Suomalaisessa Oopperassa tammikuussa 1923, ja jäi Suomeen opettamaan laulua. Hän kuoli 24.6.1924 Helsingissä, jonne hänet on myös haudattu.Tosca 14.1.1900 Teatro Costanzi, Rooma


title: Tosca

text: Kapellimestari Leopoldo Mugnone


title: Tosca

text: Ooppera alkaa kolmella soinnulla "fff,tutta forza", joka kuvaa Scarpian ylimielistä ja kostonhaluista luonnetta. Scarpia-teemaan loppuvat myös I ja II näytös.


title: Tosca

text: Ensimmäisen näytöksen tapahtumapaikkana on Sant’Andrea della Vallen kirkko Roomassa. Oikealla on Attavantien kappeli ja vasemmalla maalaustelineillä iso fresko peitettynä. Telineillä on myös maalarin työvälineet ja kori. Poliittinen vanki ja entinen Rooman tasavallan konsuli Cesare Angelotti saapuu, löytää Neitsyt Marian alttarilta avaimen Attavantien sukukappeliin ja menee sisälle. Sakrestani tulee ja polvistuu rukoilemaan, samalla taiteilija Cavaradossi saapuu. Cavaradossi paljastaa keskeneräisen, sinisilmäisen ja kultatukkaisen Maria Magdalenaa esittävän maalauksen. Sakrestani tunnistaa taulussa kirkossa usein rukoilemassa käyneen naisen. Cavaradossi vertailee rakastamansa Floria Toscan kasvonpiirteitä kuvan esittämään Maria Magdalenaan aariassaan "Recondita armonia" (Salaperäinen harmonia). Sakrestanin poistuttua Angelotti tulee piilosta. Angelottin ja Cavaradossin keskustelun keskeyttää sisään saapuva Floria Tosca. Angelotti piiloutuu uudestaan. Oopperalaulaja Tosca on kuullut ääniä kirkosta ja on mustasukkainen. Hän ehdottaa tapaamista illan esityksen jälkeen. Cavaradossi haluaisi jatkaa työtään, ja Tosca on lähtemäisillään. Katsoessaan taideteosta Tosca tunnistaa Maria Magdalenan muistuttavan markiisitar Attavantia. Toscan mustasukkaisuus voimistuu. Rakkausduetto "Mia gelosa" (Olet mustasukkainen). Lopuksi Tosca pyytää taiteilijaa maalaamaan Maria Magdalenalle tummat silmät.


title: Tosca

text: Cavaradossin ja Angelottin keskustelussa Cavaradossi ehdottaa Angelottille piilopaikaksi huvilansa kuivunutta kaivoa. Vankilasta kuuluu tykinlaukaus ja molemmat poistuvat. Suntio saapuu tyhjään kirkkoon innostuneena kertomaan, että Bonaparte on voitettu. Illan ohjelma on muutettu, ja Floria Tosca laulaa kantaatin kuningattaren läsnä ollessa Farnesen palatsissa. Kirkossa alkaa pian "Te Deum", ja kuorolaisia saapuu paikalle.


title: Tosca

text: Kesken ilon poliisipäällikkö Scarpia saapuu Spolettan ja Sciarronen kanssa. Attavantien kappeli tutkitaan ja sieltä löytyy viuhka, jossa on Attavantien sukuvaakuna. Tosca palaa kirkkoon ilmoittamaan illan ohjelman muutoksesta. Scarpia yllyttää Toscan mustasukkaisuuden raivoon Attavantin viuhkan avulla. Tosca lähtee kirkosta suunnattoman raivon vallassa itkien. Scarpia käskee Spolettan seurata Toscaa ja raportoida kaiken illalla Farnesen palatsissa. "Te Deum" alkaa ja sen aikana Scarpia ilmaisee halunsa saada Tosca syliinsä ja Cavaradossi hirteen. Lopuksi hän huudahtaa "Tosca, mi fai dimenticare Iddio" (Tosca, saat minut unohtamaan Jumalan), sen jälkeen Scarpia yhtyy "Te Deumiin".


title: Tosca

text: Tapahtumapaikkana on Palazzo Farnese, Scarpian huoneisto. Suuri ikkuna on palatsin pihalle päin. Scarpia istuu syömässä. Alapuolen juhlahuoneistoista kuuluu orkesterin soittoa. Scarpia miettii tulevaa – "Tosca è buon falco" (Tosca on hyvä syötti) – ja antaa Sciarronelle viestin vietäväksi Toscalle. Spoletta palaa raportoimaan, että Angelottia ei löytynyt mutta Cavaradossi pidätettiin. Cavaradossi tuodaan sisälle, hän ei kuitenkaan kerro mitään. Cavaradossi siirretään viereiseen huoneeseen käsittelyä varten. Sisällä on jo teloittaja kidutusvälineiden kanssa valmiina. Tosca saapuu. Scarpia alkaa kiristää Toscaa Cavaradossilla. Viereisestä huoneesta kuuluu vaikerrusta, ja Tosca rukoilee armoa rakastetulleen. Tosca on suunniltaan epätoivosta ja paljastaa Angelottin piilopaikan: "Nel pozzo – nel giardino" (Kaivossa – puutarhassa). Cavaradossi tuodaan kidutuskammiosta, ja hän kysyy Toscalta pitikö tämä salaisuuden. Tosca kieltää kertoneensa. Kuuluvalla ja käskevällä äänellä Scarpia sanoo Spolettalle: "Kaivo puutarhassa – mene Spoletta!" Cavaradossi raivostuu Toscalle.


title: Tosca

text:
Sciarrone tuo huonoja uutisia. Huhu itävaltalaisten voitosta oli väärä. He ovatkin kärsineet tappion, ja Bonaparte voitti Marengon taistelun. Cavaradossi nousee innoissaan ja huudahtaa "Vittoria, vittoria". Cavaradossi vangitaan. Tosca rukoilee armoa Cavaradossille. "Quanto? Il Prezzo?" (Paljonko? Hinta?) kysyy Tosca halveksien. Scarpia vastaa rauhallisesti "Già mi dicon venal, ma a donna bella non mi vendo a prezzo di moneta" (Vihamieheni sanovat minun olevan lahjottavissa, mutta kaunis nainen ei minua osta rahalla). Tosca on epätoivoinen ja rukoilee "Vissi d’arte, vissi d’amore" (Elin taiteelle, elin rakkaudelle).
Scarpia vastaa Toscan rukoukseen: "Olet huono tinkimään, pyydät henkeä. Minä pyydän vain hetkeä". Paineen alla Tosca nyökkää heikosti mutta vaatii Cavaradossin välitöntä vapauttamista. Scarpia myöntyy mutta sanoo, että vapautus tapahtuu valeteloituksen jälkeen. Scarpia antaa merkitsevästi ja painokkaasti ohjeet Spolettalle teloituksesta – "aivan kuten tehtiin Kreivi Palmierille".


title: Tosca

text: Tosca vaatii lähtölupaa itselleen ja Cavaradossille. Scarpia kirjoittaa luvan, taittaa paperin ja lähestyy Toscaa. Tosca työntää veitsen Scarpian sydämeen: "Questo è il bacio di Tosca" (Tämä on Toscan suudelma). Tosca etsii lupalapun, vilkaisee ruumista ja mumisee "E avanti a lui tremava tutta Roma" (Häntä pelkäsi koko Rooma). Lähtiessään hän asettaa kyntteliköt ruumiin molemmille puolille ja krusifiksin rinnan päälle.


title: Tosca

text: Tasanne Sant’ Angelon vankilassa. Vasemmalla on pöytä, penkki ja tuoli. Pöydällä on lamppu, suuri rekisterikirja ja kirjoitusmateriaalia. Yhdellä seinällä on ristiinnaulitun kuva ja sen edessä tuli. Oikealla on ovi auki, ja se johtaa vankilan tasanteelle. Vatikaani ja Pietarinkirkko näkyvät kaukaisuudessa. Kirkas taivas on täynnä tähtiä. On juuri aamunkoitto. Lyhyt alkusoitto kuvaa aamuun heräävää Roomaa. Paimenpoika laulaa kaihoisasti surullisen rakkauslaulun "Io de sospiri" (Huokaukset hartaat). Kirkkojen kellot soivat. Kaupunki herää uuteen aamuun. Aamun valjetessa soi orkesterista Cavaradossin tulevan aarian teema ja sen aikana lyö Pietarinkirkon suurin kello Campanone muutaman kerran.


title: Tosca

text: Cavaradossi tuodaan teloitettavaksi, kirjoittaessaan hän vaipuu muistoihin ja laulaa jäähyväiset elämälle "E lucevan le stelle" (Tähdet ylläni). Tosca saapuu ja kertoo tappaneensa Scarpian sekä saaneensa lähtöluvan maasta. Cavaradossin ja Toscan toinen rakkausduetto "O dolci mani mansuete e pure" (Kätesi rakkaat, hellät ja niin puhtaat). Tosca kertoo valeteloituksesta väittäen, että sotilaiden aseet olisivat lataamattomia, ja kehottaen Cavaradossia teeskentelemään kuollutta, kunnes he ovat poistuneet.


title: Tosca

text: Teloitusryhmä saapuu ja järjestäytyy. Upseerin miekan pudottua sotilaat ampuvat ja Cavaradossi lyyhistyy maahan. Teloitusryhmän poistuttua Tosca kehottaa Cavaradossia nousemaan. Tosca tajuaa kauhistuneena Scarpian pettäneen hänet ja määränneensä oikean teloituksen – kuten Palmierille. Scarpian murha on paljastunut, Spoletta ja Sciarrone tulevat pidättämään Toscaa. Tosca nousee muurille ja hyppää alas julistaen "O Scarpia, avanti a Dio" (Scarpia, tapaamme Jumalan edessä). Ooppera päättyy dramaattisesti takautumaan aariasta "E lucevan le stelle, tutta forza".


title: Volkswagen Transporter

text: Volkswagen Transporter on Volkswagenin vuodesta 1949 valmistama pakettiautomalli. Sen ensimmäinen sukupolvi (T1) esiteltiin vuonna 1949. Siitä käytettiin nimeä Typ 2, koska Volkswagenin ensimmäinen malli "Kupla" oli nimeltään Typ 1.


title: Volkswagen Transporter

text: Volkswagen Caravelle, Volkswagen Multivan ja Volkswagen Shuttle ovat henkilönkuljetukseen tarkoitettuja malleja, jotka tehdään samalle alustalle ja samalla korilla kuin Volkswagen Transporter.


title: Volkswagen Transporter

text: Suomessa malli tunnetaan ensisijaisesti poliisiautoina.


title: Sukkinonitriili

text: Sukkinonitriili on orgaaninen yhdiste (nitriili), joka on huoneenlämmössä (20 °C) olomuodoltaan väritöntä vahamaista kiteistä ainetta. Sen kemiallinen kaava on CHN ja rakennekaava on CNCHCHCN. Sukkinonitriilista käytetään myös nimityksiä "butaanidinitriili", "sukkinihappodinitriili", "etyleenisyanidi", "etyleenidisyanidi" ja "disyanoetaani".


title: Sukkinonitriili

text: Sukkinonitriilin moolimassa on 80,1 g/mol, sulamispiste 54 °C, kiehumispiste 265 °C, suhteellinen tiheys 1,02 g/cm (vesi = 1,0 g/cm), liukoisuus veteen 20 °C lämpötilassa 13 g/100 ml, leimahduspiste 132 °C, ja CAS-numero 110-61-2.


title: Sukkinonitriili

text: Lyhytaikainen altistus ärsyttää silmiä, ihoa ja hengitysteitä.


title: Eerste Klasse

text: Eerste Klasse on Alankomaiden jalkapalloilun kuudenneksi korkein sarjataso. Sarja on jaettu yhteentoista divisioonaan, viiteen lauantaisarjaan ja kuuteen sunnuntaisarjaan. Lauantai- ja sunnuntaisarjat pelataan samalla periaatteella kuin Hoofdklassessakin. Divisioonien voittajat nousevat sarjatasoa ylemmäs Hoofdklasseen.


title: Lomkka

text:
Lomkka () on kaupunki Tusinan piirissä Leningradin alueella. Se sijaitsee Tosna- eli Tusinajoen varrella 40 kilometriä Pietarista kaakkoon. Lomkan asutus syntyi 1800-luvulla Inkereen pitäjään ja kaupunkioikeudet Lomkka sai vuonna 1990. Kaupunki on kasvanut hieman viimeisen vuosikymmenen aikana; vuonna 2010 asukkaita oli 19 345.
Tärkeimmät maantieyhteydet Lomkkaan muodostuvat paikallisteiden H229 ja H223 kautta. Kaupungista länteen vievä paikallistie H229 liittyy Krasnyi Borin taajaman ohitettuaan 10 kilometrin päässä Pietarin ja Moskovan väliseen valtatiehen M10 (). Etelä-pohjoissuuntainen paikallistie H223 kulkee etelässä Uljanan (Uljanovka) kaupunkimaisen taajaman läpi samalle M10-valtatielle (13 km); Lomkkan pohjoispuolella H223 jatkaa Nevan äärelle Pellaan, jossa liittyy Nevan eteläpuolta H135-paikallistiehen.


title: Ninna-ji

text: Ninna-ji () on shingon-buddhalainen temppeli Japanissa Kioton länsiosassa Ukyō-kun alueella. Sen perusti alun perin palatsiksi keisari Kōkō vuonna 886, ja hänen kuoltuaan rakennustyöt saatti päätökseen keisari Uda vuonna 888. Uda asettui alueelle astuttuaan valtaistuimelta, ja se tunnettiinkin sittemmin "Omuron palatsina" ("Omuro gosho") Omuron alueen mukaan. Myöhemmin palatsista tehtiin buddhalainen temppeli. Ninna-jistä tuli Kioton ensimmäinen "monzeki"-temppeli, jonka apotti oli keisarillisesta perheestä.


title: Ninna-ji

text: Aikoinaan Ninna-jillä oli laajat maa-alueet ja kuusikymmentä alatemppeliä. Temppeli paloi Ōnin-sotien aikana 1400-luvun loppupuolella, mutta sen rakensivat osittain uudelleen Tokugawat ja keisari Go-Mizuno'o 1630-luvulla. Uudelleenrakennuksen aikaisia rakennuksia ovat viisikerroksinen pagoda, "Kondō" (päähalli) ja "Mieidō" (perustajan halli), jotka olivat alun perin palatsin keskeisimmät rakennukset, sekä temppelin alueen lounaisosassa sijaitseva alkuperäisen palatsin paikalle rakennettu "Omuro gosho".


title: Ninna-ji

text: Temppelin pohjoispuolelle on rakennettu miniatyyrikoossa Shikokun 88 temppelin pyhiinvaellus kunnioittamaan saarella syntynyttä Kūkaita. Reitti valmistui alun perin vuonna 1832.


title: Ninna-ji

text: Ninna-ji otettiin yhdessä Kioton muiden kulttuuriaarteiden kanssa Unescon maailmanperintöluetteloon vuonna 1994.


title: Luettelo Suomen virallisen singlelistan ykkösistä vuonna 1999

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 1999.


title: Maloninitriili

text: Maloninitriili on orgaaninen yhdiste (nitriili), joka on huoneenlämmössä (20 °C) olomuodoltaan väritöntä kiteistä ainetta tai valkoista jauhetta. Sen kemiallinen kaava on CHN ja rakennekaava on CNCHCN. Maloninitriilista käytetään myös nimityksiä "propaanidinitriili", "malonihappodinitriili", "syanoasetonitriili" ja "metyleenidinitriili".


title: Maloninitriili

text: Maloninitriilin moolimassa on 66,1 g/mol, sulamispiste 30 - 34 °C, kiehumispiste 218 - 220 °C, suhteellinen tiheys 1,19 g/cm (vesi = 1,0 g/cm), liukoisuus veteen 20 °C lämpötilassa 13,3 g/100 ml, leimahduspiste 112 °C, ja CAS-numero 109-77-3.


title: Maloninitriili

text: Katso myös sukkinonitriili eli butaanidinitriili.


title: Maloninitriili


Suomen Sosialidemokraattinen Sanomalehtimiesliitto (SSSL) on 28.-29. joulukuuta 1907 Tampereella perustettu Suomen vanhin edelleen toimiva toimittajien ammatillis-aatteellinen etujärjestö. Nimensä mukaisesti se yhdistää mediassa ja viestinnässä työskenteleviä sosiaalidemokraattiset periaatteet hyväksyviä ihmisiä.


title: Suomen Sosialidemokraattinen Sanomalehtimiesliitto

text: Liiton jäsenistö työskentelee pääasiassa ammattiyhdistyslehdissä, työväenlehtitaloissa ja sähköisessä mediassa. Sen puheenjohtaja on Jukka Halonen. Jäseniä liitossa on runsaat 300.


text: Liitto julkaisee vuosittain Mustemaalari-nimisen vuosikirjan ja jakaa joka toinen vuosi pidettävässä liittokokouksessaan Mustemaalari-palkinnon, joka myönnetään viestinnän piirissä saavutetuista ansioista.


text: SSSL on SAK:n jäsen. Sillä on läheiset suhteet SDP:hen. Alan työehtosopimukset neuvottelee Suomen Journalistiliitto.


title: Shindō Musō-ryū

text: Shindō Musō-ryū, myös Shintō Musō-ryū, () on japanilainen perinteisiä taistelutaitoja harjoittava koulukunta. Se perustettiin 1600-luvun alussa. Shindō Musō-ryūssa harjoitellaan pääasiallisesti jōn eli kepin käyttöä aseena (jōjutsu) ja nykyään se tunnetaan myös nimellä jōdō, kepin tie.


title: Shindō Musō-ryū

text: Musō Gonnosuke Katsuyoshi () kehitti Shindō Musō-ryū jōjutsun hävittyään ottelun kuuluisan japanilaisen miekkamiehen Miyamoto Musashin kanssa. Gonnosuke oli menkyo kaiden sekä Tenshin shōden Katori shintō-ryūssa että Kashima Shin ryūssa (joissakin lähteissä Kashima Jikishinkage ryūssa). Yhden kirjallisen lähteen mukaan Gonnosuke oli musha shūgyōlla oppilaidensa kanssa kiertäen Japania. Gonnosuke oli jo aiemmin vaelluksellaan kohdannut Musashin isän, joka oli kuuluisa jutte-taidoistaan, otellut tätä vastaan ja voittanut. Gonnosuke halusi siksi koetella myös poikaa, Miyamoto Musashia. Musashi säästi hävinneen Gonnosuken hengen, ja tämä vetäytyi legendan mukaan mietiskelemään temppeliin. Siellä hän "jumalaisen näyn" innoittamana lyhensi bōn 128 cm:n pituiseksi jōksi ja kehitti ensimmäiset 5 tekniikkaa. Sittemmin Gonnosuke siirtyi Chikuzenin provinssiin daimio Kuroda Nagamasan palvelukseen. Gonnosuken kehittämä Shindō Musō-ryū jōjutsu säilyi Kuroda-klaanin yksityisenä taistelutaitona 1930-luvulle asti. Silti se on toiminut alkulähteenä yli seitsemälle erilaiselle jojutsu-tyylille.


title: Shindō Musō-ryū

text: SMR:n opetus on jaettu seitsemään tasoon, jokainen erilainen luonteeltaan. Opetus on järjestelmällistä, se kehittää harjoittelijan teknillisiä taitoja ja henkisiä voimavaroja - kaikkea kehon, aseiden, ajoituksen ja etäisyyden hallinnasta voimalliseen henkiseen harjoitukseen - joilla pyritään menestykkääseen aseiden käyttöön todellisessa taistelutilanteessa. Nykyään harjoittelija aloittaa 12 perustekniikan (kihon waza) opiskelulla, ne sisältävät koulukunnan keskeisen liikevalikoiman. Sitten jatketaan eri harjoitussarjojen läpi käyttäen jo’ta miekkaa(oja) vastaan.


title: Shindō Musō-ryū

text: päättäen


title: Shindō Musō-ryū

text:
On vielä yksi taso,
(tunnettu myös nimityksellä go muso no jo) Nämä tekniikat opetetaan vain henkilöille, joille on myönnetty menkyo kaiden.


title: Shindō Musō-ryū

text: Suurin osa harjoitussarjoista on koottu Tokugawa-kauden alku- ja keskivaiheilla (1650-1750) eli piakkoin koulukunnan perustamisen jälkeen. Kaksi "ran ai"-kataa (Bakumatsu-kaudella (1850-1867) ja viisi "gohon no midare"-kataa (Shimizu kehitti 1930-luvulla). Sarjoissa on kussakin 12 kataa muutamine muunnoksineen, poikkeuksena sammidaren viisi (tai kuusi, laskutavasta riippuen) ja gohon no midaren viisi.


title: Shindō Musō-ryū

text: Harjoittelijoiden tuntemasta tasoista viimeinen, okuden, sisältää kaksi osuutta. Kahdessatoista katassa harjoitellaan jo’lla miekkaa vastaan, ne tunnetaan nimellä oku tai okuden. Toinen osuus on pitkän ja lyhyen miekan käyttöä pitkää miekkaa vastaan. Koulukunnan denshossa (harjoitustodistuksessa) ne tunnetaan yksinkertaisesti ”kahdeksana pitkän miekan tekniikkana” ja ”neljänä lyhyen miekan tekniikkana”, mutta yleensä tätä kokonaisuutta kutsutaan Shintō-ryū kenjutsuksi.


title: Shindō Musō-ryū

text: Kaavio Shintō Musō-ryūn koulukunnan päämiehistä ja sivuhaaroista


title: Shindō Musō-ryū

text: Nykyään Shimizu lasketaan Shintō Musō-ryūn 25. pääopettajaksi ("shihan") Hanjiro Shiraishin oltua 24. Nämä lukemat on saatu laskemalla yhteen Haruyoshin ja Jigyon opettajalinjat. Kuollessaan Shimizu ei nimennyt ketään seuraajakseen, mutta on kuitenkin useita menkyo kaidenin saavuttaneita opettajia.


title: Shindō Musō-ryū

text: Shimizu Takaji (1896–1978), joka oli Shintō Musō-ryūn 25. päämestari aloitti yhteistyön Japanin poliisivoimien kendon opettajien kanssa 1930-luvulla. Toisen maailmansodan jälkeen taistelulajien harjoittelu kiellettiin miehityshallinnon käskystä. Kielto ei kuitenkaan koskenut poliisien harjoittelemaa jōdōa. Monet kendo-opettajat siirtyivätkin tuolloin harjoittelemaan Shintō Musō-ryū jōdōa. Shintō Musō-ryūn pohjalta Shimizu-sensei muodosti 1960-luvulla Japanin kendoliitolle ZNKR jōdōn.


title: Shindō Musō-ryū

text:
Alkujaan opetuksessa tunnettiin vain yksi taso ja yksi todistus. Aikojen kuluessa ja viimeistään 1800-luvun puolivälissä vakiintui neljän (taso)todistuksen malli:
Myönnetään harjoittelijan aloitettua Okudenin opiskelun.
Harjoittelija hallitsee Okudenin, on teknisesti ja henkisesti voimakas. Opetusoikeus Samidareen asti.
Harjoittelijan wazat ”tulevat sydämestä”.
Myönnetään Gokuin opiskelun päästyä vauhtiin. Pidetään välivaiheena ennen Gokuin oppimäärän täyttymistä, jolloin ”täysi perimys” eli kaiden on tapahtunut. Käytetään myös nimitystä menkyo kaiden.


title: Shindō Musō-ryū

text: Ensimmäinen varhaisista jō-kata sarjoista, joka opetetaan uusille oppilaille.Erikoistekniikat, joiden harjoittelu alkaa Omote sarjan jälkeen. Kaksi ensimmäistä ovat mukana ZNKR seitei jōdōssa. Uchi otoshin harjoittelu on melko harvinaista.Toinen varhaisista jō-kata sarjoista.Jō-kata sarja joka kehitettiin ja lisättiin ryu-han katoihin myöhäisellä Edo-kaudella jota kutsuttiin myös bakumatsu-kaudeksi (1850-1867)Kolmas varhaisista jō-kata sarjoista. Tekniikoiden nimet ovat samat kuin "Omote"-sarjassa.Neljäs varhaisista jō-kata sarjoista.


title: Shindō Musō-ryū

text: Jō-kata sarja jonka Shimizu Takaji kehitti ja lisäsi SMR-katasarjoihin noin vuonna 1939Viides varhaisista jō-kata sarjoista. Katojen esitysjärjestys on peräisin Shimizu TakajiltaKuudes ja viimeinen varhaisista jō-kata sarjoista SMR-jojutsu "ryu-ha"ssa. Sarjan ensimmäisen katan opettamisen alettua harjoittelija saa "Menkyo" kirjakäärön. Kun kaikki viisi kataa on opittu saa harjoittelija täyden perimyksen "Menkyo kaiden"in.


title: Shindō Musō-ryū

text: Suomessa Shindō Musō-ryūtä ja sen liitännäisiä voi harjoitella Suomen kendoliiton jodo-lajiryhmän kanssa. Koryu harjoitteluun mukaantuloon edellytetään riittävää edistymistä ZNKR jodossa. Toisaalta Suomessa on olemassa kendolittoon kuulumattomia seuroja tai harjoitusryhmiä, joissa Shindō Musō-ryūn voi aloittaa suoraan. Ryhmiä ovat Euroopan jodoliiton [European Jodo Federation/Fédération Européenne de Jodo] alaisuudessa toimiva Helsinki Jodokai sekä Sakura Budo Club.


title: Shindō Musō-ryū

text: Taitojen kasvaessa, jōdō-katojen rinnalla voidaan harjoitella myös muita Shindō Musō-ryūhun liitettyjä lajeja. Useimpien liitännäislajien harjoittelu on kuitenkin harvinaista, koska kyseisten taitojen osaajia on maailmassa melko vähän.


title: Shindō Musō-ryū

text: Uchida-ryū tanjōjutsu (lyhyt keppi), tai "sutekki", kuten englanninkielinen sana "stick" japaniksi lausutaan. Se on Meiji-kaudella muotiin tulleen länsimaisen kävelykepin käyttöä aseena. Uchida Ryōgorō toi kävelykepin yhdeksi Shindō Musō-ryūn aseista. Tanjōjutsun harjoittelu aloitetaan kun oppilas hallitsee Omote-sarjan.


title: Shindō Musō-ryū

text: Shintō-ryū kenjutsu-harjoittelu muodostuu kahdeksasta pitkän miekan ja neljästä lyhyen miekan katasta. Lajin juuret ulottuvat 1500-luvulle ja Tsukahara Bokudeniin, mutta se on muovaantunut vuosien varrella nimenomaan jōta käyttävien kaartien miekkaharjoittelua tukemaan. Kenjutsun harjoittelu aloitetaan kun oppilas hallitsee Chudan-sarjan.


title: Shindō Musō-ryū

text: Isshin-ryū kusarigamajutsu (ketjusirppi). Shindō Musō-ryūn perustajan Musō Gonnosuken uskotaan olleen myös kusarigaman asiantuntija. Ase on peräisin 1400-luvulta, mutta Shindō Musō-ryūn yhteydessä sitä alettiin järjestelmällisesti harjoitella vasta 1800-luvun loppupuoliskolla jolloin Hanjiro Shiraishi (1842–1927), Shintō Musō-ryūn 24. päämies liitti Isshin-ryū kusarigamajutsun, jossa hänellä oli menkyo kaiden, SMR-ryūhun.


title: Shindō Musō-ryū

text: Ikkaku-ryū juttejutsu (väkästetty pamppu) on Shindō Musō-ryūn kolmannen päämiehen, Matsuzaki Kinemonin, mukaan liittämä. Jutte oli Tokugawa-kauden järjestyksenvalvojien suosiossa oleva miekkailijan hallintaan käytetty metallipamppu, jossa oli väkänen miekan vangitsemiseksi.


title: Shindō Musō-ryū

text: Ittatsu-ryū hojōjutsu (sitominen) on juttejutsun ohella varhaisimpia Shindō Musō-ryūhun liitettyjä lajeja, ja se säilyi aina viime aikoihin asti lainvalvojien käytössä. Erilaiset solmut heijastivat sidotun sukupuolta, yhteiskunnallista asemaa ja suorittamaa rikosta tai jopa vuodenaikaa, jolloin henkilö köytettiin.


title: Luettelo Suomen virallisen singlelistan ykkösistä vuonna 2000

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2000.


title: Aperitiivi

text: Aperitiivi (, ’avata’) on ennen ateriaa nautittava alkoholijuoma, jonka yhteydessä usein tarjotaan alkupaloja. Usein aperitiivin ajatellaan lisäävän ruokahalua. Tyypillisiä aperitiivijuomia ovat samppanja, sherry, vermutti tai kuiva cocktail.


title: Aperitiivi

text: Aperitiivia käytettiin ensimmäistä kertaa vuonna 1786, kun Antonio Benedetto Carpano keksi vermutin Torinossa. Suuren suosion aperitiivit saavuttivat kuitenkin Euroopassa vasta 1800-luvun loppupuolella. Joseph Dubonnet kehitti Dubonnet-aperitiivin Ranskan muukalaislegioonaa varten vuonna 1846, mutta sen suosio levisi tavallisten ihmisten keskuuteen ja juomaa valmistetaan edelleen.


title: Aperitiivi

text: 1900-luvun alussa tapa oli yleinen jo Yhdysvalloissakin. Aperitiivin tarkkaa alkuperää ei kuitenkaan voitane määritellä, ja on myös sanottu, että tapa nauttia pieni annos alkoholia ennen ruokailua olisi lähtöisin jo muinaisesta Egyptistä.


title: Jokerimerkki

text: Jokerimerkki tai korvausmerkki () on tietojenkäsittelytieteessä käytetty erikoismerkki, joka voi vastata mitä tahansa merkkiä tai merkkejä. Jokerimerkkejä voidaan hyödyntää esimerkiksi tiedonhaussa, kun halutaan löytää tietyn sanan kaikki esiintymät taivutusmuodosta riippumatta.